ELS I LES ESPIES DE 3RB: 2019\nPRACTICAM A CASA\nVIDEOS DE VALORS\nI AMB AQUESTES FOTOS DE LA PLATJA VOS DESITJO A TOTS MOLT BON ESTIU!!!!!\nPublicat per FONS MARÍ D'EIVISSA a 7:44 Cap comentari:\nBON ESTIU AMIC PETIT\nAVUI ENS HEM ACOMIADAT DEL NOSTRE AMIC PETIT, I ENS HEM ANAT A FER UN GELAT AL PARC.\nQUÈ BÓ QUE ESTAVA!!!!!!\nBON ESTIU AMICS PETITS!!!!!\nPublicat per FONS MARÍ D'EIVISSA a 13:53 Cap comentari:\nXX DIADA ESPORTIVA\nVoleu veure què bé ens ho hem passat a la nostra diada esportiva? clicau a la foto\nPublicat per FONS MARÍ D'EIVISSA a 7:49 23 comentaris:\nSORTIDA A FORMENTERA\nHola a tots, aquí teniu les fotos de la sortida a Formentera per a que les mostreu a les vostres famílies.\nNa Neus i jo vos volem felicitar pel comportament que heu tingut, Tots heu participat de les activitats i heu respectat els torns de feines sense protestar i quasi ens heu fet cas a la primera 😊😊\nEn Jaume, el profe també ens ha felicitat per lo que que vos heu portat a les sortides.\nDescanseu molt i ens veim dilluns!!\nPublicat per FONS MARÍ D'EIVISSA a 20:03 15 comentaris:\nMireu les fotos i voreu que bé ens ho varem passar!\nPublicat per FONS MARÍ D'EIVISSA a 10:29 3 comentaris:\nFONT D'EN MIQUELET\navui hem caminat molt i molt i molt !!!!!!\nEns ho hem passat d'allò més bé .\nAhhh i disfruteu de les vacances!!!\nPublicat per FONS MARÍ D'EIVISSA a 20:04 Cap comentari:\nAl nostre projecte, també hem parlat de fòssils.\nEn Fidel té molts a casa seva i els ha volgut portar i els ha mostrat a tots ,\nGràcies Fidel, ens han encantat.\nPublicat per FONS MARÍ D'EIVISSA a 18:29 Cap comentari:\nCUINAM AMB ELS AMICS PETITS\nAvui ens hem anat a acomiadar dels nostres amics petits i hem cuinat dolços tipics de Pasqua. Mireu les fotos i voreu que bé que ho hem fet.\nPublicat per FONS MARÍ D'EIVISSA a 18:20 Cap comentari:\nAquesta setmana a classe hem continuat treballant sobre el nostre projecte.\nHem estat investigant sobre els diferent "homos" dins de l'evolució del mico a l'home actual o homo sajpiens sapiens.\nHem investigat sobre la capacitat dels diferents cervells humans , hem representat aquesta capacitat i també hem buscat algunes característiques de cadascún. Ha estat molt interessant i hem aprés moltes coses. Podeu enumerar al menys tres coses que heu aprés?\nPublicat per FONS MARÍ D'EIVISSA a 17:21 10 comentaris:\naquests dies hem estat investigant sobre CHARLES DARWIN\nPublicat per FONS MARÍ D'EIVISSA a 13:35 2 comentaris:\nEn Samuel ens ha parlat avui del Ca que és un animal mamífer.\nanem a buscar més característiques dels mamífers.\nPer ajudar-vos , he penjat aquest video molt fàcil .\nalimentació dels mamífers\nPublicat per FONS MARÍ D'EIVISSA a 12:42 Cap comentari:\nAvui hem anat al parc del poble amb els nostres amics petits a celebrar l'arribada de la primavera\nContinuam amb el nostre projecte, anem a visualitzar aquest video i agafeu la informació que vos demana N'Ana\nDesprés de fer ho hem fet per parelles aquesta feina.Espitjau la foto\nPublicat per FONS MARÍ D'EIVISSA a 17:26 1 comentari:\nD'ON VE ES MICO?\nAvui hem presentat a la classe els nostres murals sobre la procedència del mico.\nHem treballat en grup durant uns dies i després hem presentat el mural.\nLa mestra està molt contenta i vol que cadascún de naltros expressi al blog com ens ha anat aquest treball en grup, si hem participat , si hem tingut problemes en el grup i per què i com els hem sol.lucionat ,si hem aprés coses , com ens hem sentit...\nHem d'escriure al menys tres frases.\nPublicat per FONS MARÍ D'EIVISSA a 13:44 22 comentaris:\nJORNADES A SANT jOSEP\nMIREU QUIN VIDEO MÉS XULO HA FET N'ALBERT\nPublicat per FONS MARÍ D'EIVISSA a 11:34 Cap comentari:\nAvui ha estat un dia complet, hem organitzat una exposició de les nostres manualitats pels amics i amigues petits i també pels nostres companys i companyes de la classe de l'univers. Ens ha agradat molt mostrar la nostra feina.\nPublicat per FONS MARÍ D'EIVISSA a 8:45 Cap comentari:\nTREBALL DEL LLIBRE\nLes nostres manualitats sobre els treballs del llibre ens han quedat d'allò més bé!!!!\nPublicat per FONS MARÍ D'EIVISSA a 8:41 Cap comentari:\nDIA D'ESPORT COMPARTIT\nEs dijous ens ho varem passar d'allò més bé al camp de futbol de Sant Josep , compartint amb altres escoles jocs d'expressió corporal .\nMoltes gràcies Albert per haver confiat amb naltros per fer aquesta activitat!!!\nPublicat per FONS MARÍ D'EIVISSA a 7:49 Cap comentari:\nLa classe dels i les espies hem decidit que els sous que ens han sobrat després de pagar la fundació Vicent Ferrer i el Fons Pitiús els donarem a la FUNDACIÓ AUTENTICOS.\nSón 253,20€ i se'ns ha ocurrit aquesta idea perquè varem veure una noticia a la prensa que ens va fer decidir.\nPublicat per FONS MARÍ D'EIVISSA a 11:18 Cap comentari:\nGRAN FESTA DE CARNAVAL AMB TOTS EMMARIOL.LATS, TRUITES I COSES BONES PER ESMORZAR I GIMKANA PER ACABAR EL DIA.\nGRÀCIES A TOTS PER COL.LABORAR!!!!!!\nPublicat per FONS MARÍ D'EIVISSA a 12:21 Cap comentari:\nAvui hem celebrat el carnaval amb els nostres amics petits!!!!! Mireu que bé ens han quedat les màscares!!!!\nPublicat per FONS MARÍ D'EIVISSA a 7:53 1 comentari:\nJa comença el carnaval i avui ha vingut el rei Carnestoltes i ens ha dit que : El dilluns hem de venir amb la ROBA GIRADA i un PENTINAT "LOCO"\nEl dimarts hem de venir amb EL PIJAMA, LA BATA i les SABATILLES DE CASA\nEl dimecres hem de venir EMMARIOL.LATS i ballar quan soni la BATUCADA!!!!!\nPublicat per FONS MARÍ D'EIVISSA a 12:41 1 comentari:\nHem aprés moltes coses!!!\nPublicat per FONS MARÍ D'EIVISSA a 12:54 Cap comentari:\nAvui és el dia de la Pau.durant tota la setmana ho hem treballat a classe mitjançant el quadre "El guernica"\nHem apres moltes coses sobre el quadre però sobretot , que representa i perque el pintor va voler pintar-ho.Espitja la primera foto per veure més\nM' agradaria que fessiu un comentari de l'activitat del Guernica .Quines coses pots fer tú per a la Pau, a l'escola a casa, al poble...Escriu dos o tres frases explicant-lo.\nPublicat per FONS MARÍ D'EIVISSA a 9:44 21 comentaris:\nCOMPTAM SOUS DELS TALLERS DE NADAL\nHem començat el trimestre amb moltes ganes de fer feina.\nHem comptat els sous de les donacions que tota l'escola va fer als tallers de Nadal , ho recordau????\nAixí hem practicat amb les monedes i bitllets,i hem pres decisions .\nvarem recabtar amb les donacions un total de 669,20Euros,d'aquests sous, pagarem l'apadrinament del nostre amic Sriramulo de la fundació Vicent Ferrer, i també la nostra aportació anual al Fons pitius de cooperació .\ndesprés de pagar tot això encara ens queden 253,20 Euros.\nara ens falta pensar on destinarem aquests sous.\nPublicat per FONS MARÍ D'EIVISSA a 16:41 Cap comentari:\nFONS MARÍ D'EIVISSA


Socis callats | Fundació Dr. Antonio Esteve\nSobre la participació dels pacients i persones sanes a la investigació clínica\nEls pacients i els ciutadans són imprescindibles per a la investigació clínica i la millora de l’assistència sanitària. La seva participació compromesa és crucial per plantejar i acabar amb èxit els llargs i costosos assaigs clínics, que són la millor fórmula científica per donar resposta a les preguntes de salut. Enviar-los una postal de Nadal pot servir perquè no deixin d’acudir a la propera cita mèdica de seguiment prevista a l’assaig clínic en què participen? Després de sotmetre a prova aquesta original pregunta amb gairebé 1.500 participants en vuit assajos clínics, ha resultat que la probabilitat d’acudir a la cita és similar entre els que van rebre la postal que entre els que no la van rebre (85,3% i 85,4%, respectivament).\nAquesta és la conclusió d’un estudi publicat al recent número de Nadal del BMJ, en què s’investiguen, amb tot el rigor científic, preguntes originals, que poden tenir el seu punt d’humor però no són en cap cas una burla, una broma o una invenció, segons s’adverteix a les normes per al número de Nadal de la revista britànica.\nL’estudi sobre les postals de Nadal no ha abordat una pregunta de gran rellevància sobre la retenció de participants en un assaig, però sí que ha permès comprovar que és factible incrustar un estudi aleatoritzat (sobre l’efectivitat de l’enviament d’una postal, en aquest cas) dins de diversos assaigs clínics simultàniament. I, sobretot, ha servit per cridar l’atenció sobre aquest tipus d’estratègies per acumular evidències científiques sobre com augmentar i millorar la participació ciutadana als assaigs. I aquesta sí que és una qüestió important, segurament una de les qüestions centrals de la investigació clínica.\nPer què és important la participació de pacients i ciutadans en general? La resposta més elemental és que sense ells no es poden fer assajos clínics. Però l’assumpte té més engruna, ja que la qualitat i la utilitat d’aquests estudis depèn, entre altres coses, del seu compromís i participació des del principi fins al final, i que s’hi plantegin les preguntes que més interessen als pacients i a la població. Generalment, el que s’investiga és allò que desperta la curiositat dels científics i ajuda a desenvolupar la seva carrera professional, o allò que dóna més beneficis a la indústria que finança bona part d’aquests assajos. La investigació dels tractaments per a la sida i el càncer de mama, amb els seus efectes adversos i cirurgies radicals intolerables per a molts malalts, il·lustra un procés en què no es van tenir en compte els interessos i preferències dels pacients, fins que les coses van canviar per la pressió de grups d’activistes compromesos.\nTot i això, la pressió dels pacients i la societat no sempre és positiva i pot arribar a dificultar la realització d’estudis imparcials o forçar la introducció d’un tractament sense evidències científiques suficients. El clam d’algunes associacions de pacients, sostingut de forma més o menys vetllada per les empreses desenvolupadores i ampliat pel ressò als mitjans de comunicació, ha forçat de vegades les autoritats sanitàries a autoritzar de forma “compassiva” medicaments nous i “prometedors ”, generalment molt cars i amb un balanç de beneficis i perjudicis discutible o desconegut.\nHi ha, sens dubte, molts interessos que amenacen el bon desenvolupament de la investigació clínica. I, a més, encara no hi ha prou consciència que aquest és un assumpte de la societat en conjunt, no només de metges i investigadors. Els pacients i les persones sanes són socis imprescindibles perquè la medicina i l’atenció sanitària progressin. Però cal que aquests socis estiguin menys callats i hi participin més.


La CUP no accepta la proposta de Junts pel Sí de canviar el text de la moció que planteja desobeir el Constitucional\n04/04/2016 - 16.18\nXavi Freixes i Benet Salellas\nEn declaracions a "L'oracle", amb Xavi Freixes, el diputat de la CUP Benet Salellas ha dit que mantenen aquesta posició per l'obediència al mandat de les urnes del 27-S i que només es posarien d'acord en una declaració que reivindiqui la vigència de la declaració de desconnexió del 9-N.\nPel diputat: "Ara, si algú està buscant descafeïnar el text fins al punt de dir una cosa tant tautològica com és dir que obeirem el mandat del 27 de setembre, que és pràcticament com no dir res, aleshores nosaltres en això no hi entrarem. La CUP està perquè els eixos d'aquesta legislatura siguin els de la declaració del 9-N, sigui la unilateralitat i la desobediència i en això continuarem sent tant tossuts i tossudes com faci falta."\nDemà la Mesa del Parlament ha de decidir si la moció arriba al ple. Salellas no ha volgut avançar si el fet de no debatre la proposta podria afectar el pacte d'estabilitat parlamentària amb Junts pel sí, però demana que no es dramatitzi la situació.\nSi voleu escoltar sencera l'entrevista amb Benet Salellas, cal que aneu aquí:


La primera novel·la escolliada és La mèdium, de Silvestre Vilaplana. L'argument gira entorn de la petita Leiza té el poder extraordinari de predir el futur. Lluny de semblar-li un poder anormal, ho descobreix sense fer-ne escarafalls. Per descomptat, per als adults que hi ha al seu entorn aquesta capacitat és una arma d'extraordinari poder, ja que qui sigui capaç de posseir la petita Leiza en pot treure un rèdit fabulós. I aquí comença una fugida desesperada dels qui volen preservar la infantesa i la innocència de la Leiza allunyada dels poderosos que se la volen fer seva.\nL'objectiu del Premi de Literatura Protagonista Jove és aconseguir que el major nombre possible de joves llegeixin els llibres seleccionats; es constitueixin com a Jurat dins de cada centre o biblioteca, i els presentin i defensin davant dels seus companys i, entre tots, anomenin el que consideren millor. Es pretén que la veu dels joves es faci sentir, donant-los l'oportunitat de funcionar com a Jurat amb repercussió més enllà del centre escolar, de la biblioteca o del club de lectura. Les properes lectures proposades són Xaval gras es menja el món de K.L. Going, Camins de nit de Raimon Portell i Aquí és on tot comença de Jennifer Niven.\nPer apuntar-vos us podeu adreça al taulell de préstec i informació de la Biblioteca de Taradell.\nLlegeix i comparteix les teves lectures al Club de Lectura Jove de la Biblioteca de Taradell!


Per on passarà, la cavalcada dels Reis a Reus? | ReusDigital\nper M.B., Reus, Catalunya | 17 de desembre de 2021 a les 11:12 |\nCavalcada de Reis a Reus, en una imatge d'arxiu | Ariadna Brunet\nLa Cavalcada de Reis de Reus mantindrà enguany el mateix recorregut tradicional que en anteriors edicions i, com a novetat, incorporarà l'ús de la mascareta per a tots els participants, inclòs el públic. Començarà a dos quarts de 7 de la tarda, després que ses Majestats arribin a la plaça d'Anton Borrell a dos quarts de 6, on hauran estat rebuts per l'alcalde de la ciutat, Carles Pellicer, i pel regidor de Cultura i Política Lingüística, Daniel Recasens.\nEl recorregut de la Cavalcada de Reis 2022 serà el següent: carrer Ample, plaça de la Llibertat, avinguda de Prat de la Riba, avinguda del president Companys, carrer de Sant Joan, raval de Jesús, raval de Martí Folguera, raval de Robuster, raval de Sant Pere, plaça de la Sang, raval del Pallol, plaça de Catalunya, raval de Santa Anna, carrer de Salvador Espriu, i carrer de l’Amargura.\nLa cavalcada començarà a dos quarts de 7 de la tarda Foto: Reus.cat\nEn arribar a la plaça del Pintor Fortuny, només els Reis (damunt les bigues romanes i el seu seguici) seguiran per l'avinguda de Prat de la Riba, el carrer dels Recs, el carrer de la Lleona, el carrer de Llovera i de Monterols, fins a la plaça del Mercadal. Des de l'Ajuntament i per tal de garantir la seguretat, "es demana que els nens no baixin de les voreres i, en no poder mantenir la distànica entre el públic, tothom haurà de portar mascareta". Per col·laborar en la seguretat de l'esdeveniment, patges, músics i tots els participants a la Cavalcada també portaran mascareta.\nLa recollida de cartes serà al parc de Sant Jordi, els dies 2, 3 i 4 de gener, en l’horari de 10 del matí a dos quarts de 2 del migdia i de dos quarts de 5 de la tarda a dos quarts de 9 del vespre. Tot i que l’entrada s’organitzarà amb grups, per poder recórrer el campament dels patges fins arribar a la haima on els patges reials recolliran les cartes per fer-les arribar als Reis d'Orient, no es requereix invitació prèvia.\nL’ús de la mascareta serà obligatori a l’hora de fer cua i a l’interior del parc. L’entrada es farà pel carrer General Moragues (plaça de la Llibertat) i la sortida per la plaça d’Anton Borrell.\nA partir del dia 27 de desembre es començarà a tematitzar el parc, delimitant així l’espai, per tant, per accedir a la zona de jocs per a nenes i nens i a la zona d’esbarjo per a gossos, s’haurà de fer per la rampa del carrer d’Antoni Gaudí i per l’entrada de la plaça de l’Univers.\nEls patges reials arribaran a la ciutat uns dies abans, el dimecres dia 29 de desembre. Faran una salutació des del balcó de la Casa Rull a les 6 de la tarda i tot seguit faran una cercavila pels carrers de la ciutat, un recorregut que repetiran l’endemà 30 de desembre a les 11 del matí i a les 6 de la tarda.\nCom en els darrers anys, l'Institut Municipal Reus Cultura s’ha adherit a la campanya Cap infant celíac sense caramels, promoguda per l’Associació Celíacs de Catalunya, garantint que tots els caramels que es repartiran, tant a la recollida de cartes com a la cavalcada, seran sense gluten. En aquest sentit, en total es repartiran tres tones i mitja de caramels de sabors diferents.\nL’altra campanya a la qual també s'adhereixen els organitzadors és la promoguda pel Club MamasG, ara amb el suport de l’Associació Divers i l’Associació Supera’t de Reus, que lluiten per donar visibilitat i normalitzar les diverses condicions de nenes i nens amb capacitats diferents. És la campanya Un Nadal per a tu i per a mi, que permetrà, a part de poder facilitar una accés inclusiu al la recollida de cartes, arribar a totes les llars i donar visibilitat a les diferents diversitats i necessitats i així donar-les a conèixer a les famílies i als més petits, creant consciència social.\nReus, Nadal 2021, Reus, Reis d'Orient, cavalcada de Reis


“Cardones”, “tabaibas” o “bejeques” són algunes de les milers de plantes, moltes autòctones, que es poden trobar a Tenerife. Una flora rica i variada que han conegut 36 alumnes, acompanyats de tres professors, que estudien el cicle superior de Paisatgisme i Medi Rural en l'Escola de Capatassos Agrícoles de la Diputació de València.\nLa visita, de caràcter formatiu, ha sigut el punt i final a la part teòrica del curs, que ara continuarà amb les pràctiques. “Creiem que és important que els alumnes, a més del contacte amb la naturalesa, òbriguen els ulls al món professional i aprenguen tècniques o procediments que s'estan emprant en altres llocs”, explica Francesc Herrero, cap d'estudis de la ECA de Catarroja.\nEntre les activitats que han realitzat en l'illa canària destaquen les visites al Parc Nacional del Teide, al Parc Rural de Anaga, on van conèixer d'a prop com és un bosc de laurisilva, un dels ecosistemes naturals més importants de la zona, i als jardins botànics de Icod de los Vinos o Puerto de la Cruz, un dels més importants d'Europa. “En tot moment hem estat acompanyats per tècnics i guies que han donat autèntiques classes magistrals als alumnes”, explica el cap d'estudis del centre.\nTambé han après què és i com es fa el “salto del pastor”, activitat tradicional que realitzaven els cabrers en les illes per a desplaçar-se per les muntanyes, o el “silbo gomero”, llenguatge, a través de xiulades, que van crear els guanches per a comunicar-se entre barrancs i precipicis sense haver de desplaçar-se i que està declarat Patrimoni Cultural Immaterial de la Humanitat.\nEsta visita, que es realitza cada any, des de fa més de deu, compta amb la col·laboració d'institucions públiques i privades, a més de tenir el suport de la Diputació de València a través de l'àrea de Benestar Social i Educació que dirigeix Mercedes Berenguer. Precisament, una de les apostes d'aquest nou equip de govern és reforçar la gestió i oferta de l'Escola de Catarroja, oberta des de fa 60 anys, i que és referent a nivell nacional. Prova d'açò és el recent nomenament com a president de Greenpeace Espanya de José David Sandoval, antic alumne de Paisatgisme i Medi Rural d’este centre formatiu.


7 vins per celebrar Sant Valentí, o no\nVins Sant Valenti 2020\nSi celebreu Sant Valentí aquests 5+2 vins us ajudaran a expressar el vostre amor i si no, us faran passar una bona estona\nTot i que a Catalunya el dia dels enamorats es celebra per Sant Jordi, hi ha moltes parelles que també aprofiten el dia de Sant Valentí per expressar-se el seu amor seguint, en aquest cas, la tradició anglosaxona d’on prové aquesta celebració. Si sou dels que celebreu Sant Valentí, aquí us proposo 5+2 vins que us poden ajudar a fer millor aquesta celebració i si no, són cinc vins que us faran gaudir de valent i que us poden fer especial un moment qualsevol.\nUna bona manera de començar a celebrar Sant Valentí i sorprendre a la vostra parella és amb un escumós ancestral, però no un qualsevol, sinó Al Rosa l’Amor s’hi Posade Vinyes Singulars (Alt Penedès). Un escumós ancestral rosat elaborat amb xarel.lo, macabeu, i monestrell, que no només vestirà la taula amb el seu bonic color gerd, sinó que el seu nom és tota una declaració d’intencions. Si no sou de celebrar Sant Valentí, sempre el podeu gaudir pensant que ha guanyat la medalla de plata de la categoria d’escumosos rosats elaborats segons el mètode ancestral en la primera edició del Barcelona Rosé International Bubbles Awards celebrat recentment a Barcelona.\nUn vi blanc que enamora i fa enamorar és La Temptació d’Oliver Viticultors de Subirats (DO Penedès). Elaborat amb malvasia de Sitges aquest vi és una garantia d’èxit en qualsevol cita romàntica. Si celebreu Sant Valentí, acompanyeu-lo de qualsevol mena de marisc, i convertireu l’àpat en superlatiu. Si no el celebreu, us fareu un bon homenatge.\nEl tercer vi per emocionar a la vostra parella és l’Embruix del celler Vall Llach de Porrera (DOQ Priorat). El vi porta el nom del poema escrit per Miquel Martí Pol i musicat per en Lluís Llach, Embruix de Lluna i que en la seva primera estrofa diu:\nTot i que el poema contemporitzaria més per Sant Jordi, no seria un gran pecat fer-lo servir en aquest mes de febrer. Si no sou de celebrar Sant Valentí, us podeu guardar el suggeriment per Sant Jordi o simplement aprofiteu per assaborir un sensacional vi del Priorat. L’Embruix està elaborat amb ceps de carinyena, garnatxa, cabernet, merlot i sirà amb una criança de 12 mesos en bótes de roure francès de tercer i quart vi.\nLa quarta opció que us proposo és el Boig per Tu del celler Vinyes Domènech (DO Montsant). Un vi que el seu nom ho diu tot i que és tota una declaració. Dedicat a un dels grans himnes de la música en català creat per la banda de rock català Sau l’any 1990, aquest vi està elaborat amb garnatxa negre i carinyena amb una criança de 6 mesos en bótes de roure francès seminoves. Si no celebreu Sant Valentí, aquest vi us farà passar una bona estona.\nI per acabar la celebració de Sant Valenti, o no, que millor que unes bombolles de mètode tradicional. Farem un “3 en 1”, un cava, un Clàssic Penedès i un Corpinnat, tots ells triats, no només per la seva gran qualitat sinó també per les seves presentacions, totes elles elegants i glamoroses,idònies tan per celebrar Sant Valentí com qualsevol altre moment romàntic. De la DO CAVA he triat el Pere Ventura Vintage Rosé Brut Gran Reserva, un cava elaborat amb pinot noir i una criança mínima de 43 mesos, complex i elegant. De Clàssic Penedès, l’Argila Rosé Brut Nature, elaborat amb sumoll i una criança mínima de 28 mesos, és un escumós fresc i llaminer. De Corpinnat, el Gramona Argent Brut Nature Rosé, elaborat amb pinot noir i chardonnay i una criança mínima de 30 mesos, subtil i delicat.


BLOG PRIMER DE SECUNDÀRIA A ESCOLA REL: febrero 2019\nUn pentinat diferent\nper fer riure la gent!\nPublicado por Cicle_Superior B_Rel en 4:46 No hay comentarios:\nUna disfressa lliure em posaré\nPublicado por Cicle_Superior B_Rel en 5:24 No hay comentarios:\namb pijama sortiré al carrer\nPublicado por Cicle_Superior B_Rel en 7:55 No hay comentarios:\nEl dimecres 6 de febrer vam anar al TeatreNeu a veure l’obra de teatre de Les aventures de Tom Sawyer.\nEn Tom va pintar la tanca de casa de la seva tieta, hi havia un gat mort, un es va tirar per terra, el doctor va morir. Hi havia fum, tenien un ganivet. Al final van ballar i cantar i van menjar un pastís de maduixa.\nEns vam espantar una mica quan va sortir el fum, però després va fer gracia.\nPublicado por Cicle_Superior B_Rel en 4:37 No hay comentarios:\nDimarts vam fer puzles a la PDI a l’hora de jocs matemàtics que ens agraden molt.\nDimecres al matí vam cuinar truita amb formatge. La vam, fer sols SOLS, ni en Xavi ni la Momo ens van ajudar gens ni mica. Va quedar molt bona.\nDesprés vam dibuixar la Hedwig i la vam pintar.\nPublicado por Cicle_Superior B_Rel en 4:30 No hay comentarios:\nDecoració classe Harry Potter\nDecoració de classe\nLa setmana passada vam decorar la porta com la paret màgica de l’estació de tren de Harry Potter. La vam pintar amb pintura marró, vermella, blanc i negre. Amb gomaeva vam retallar rectangles i els vam estampar amb la pintura que havíem preparat.\nDesprés vam retallar el cartel de l’andana 9 i ¾ i hem enganxat bitllets del tren que et porta fins a Hogwarts, el Howgarts Express.\nDilluns vam fer les cartes de Harry Potter. Vam retallar el sobre, i després el vam enganxar amb pega. Vam posar el segell de Hogwarts i el gomet Vermell per tancar el sobre.\nVam escriure els nostres noms i la direcció de casa nostra amb boli. Després la Núria el ha penjat del sostre com a la pel·lícula.\nAvui, com cada dimarts a E+S hem pujat a l'hort i hem fet jardineria.\nAvui hem recollit fulles, i papers que hi havia al pati, i també hem regat, perqeu fa temps que no plou, i les plantes necessiten aigua! hem utilitzat una mànega! i després hem anat a llençar les fulles al contenidor d'orgànica.\nQuan hem pujat a l'hort hem vist que els enciams de la nostra taula s'havien fet molt grans. Hem tret males herbes de la taula de cultiu i hem regat.\nPublicado por Cicle_Superior B_Rel en 7:28 No hay comentarios:


Badanotis :: El Badacòmic 2010 arriba a les seves jornades centrals\nEl Badacòmic 2010 arriba a les seves jornades centrals\nRedacción - 07/10/2010 22:40\nContinuen els diferents actes que s'estan desenvolupant a la ciutat emmarcats en les jornades dedicades al còmic i a la il·lustració, que van tenir una prèvia amb l'exposició Tardi retrat en negre a la Biblioteca de Can Casacuberta. Així, els propers 8, 9 i 16 d'octubre dos dels Centres Cívics de Badalona acolliran diversos actes del Badacòmic 2010.\nEAvui el Centre Cívic Dalt la Vila programarà una sèrie d'activitats entre les que es troben una Master Class sobre el Còmic a càrrec del dibuixant Francis Portela i la presentació de l'espectacle Cartunes, de Joan Aymerich i Carles Fibla, on els dibuixos animats i la música electrònica seran els protagonistes. Serà a partir de les 20.00 hores.\nDemà dissabte 9 d'octubre al Centre de Cultura Tradicional Can Canyadó, Mabel Morisco ofereix una conferència sobre Haiku, poesia japonesa i el cuiner Òscar González ens porta un taller de cuina japonesa. Els actes d'aquest dia conclouran amb la conferència La Història en els còmics a càrrec de l'historiador i escriptor, Sergi Vich. L'horari de les activitats comença a les 17.00 hores.\nLa jornada central d'aquest cicle es celebrarà el proper dia 16 d'octubre, al Centre Cívic Dalt la Vila des de les 10.30 hores del matí quan Mateu Chalmeta, regidor de Cultura i Patrimoni Cultural de l'Ajuntament de Badalona, Paco Obón, president de l'associació Cultural Bateneu, i Jaume Carreres, representant de Badacòmic, s'encarregaran de presentar tota una sèrie d'activitats que s'allargaran fins al vespre.\nEntre aquests actes trobem projeccions d'Anime i Manga, una taula rodona que porta per títol Invasió Manga! amb la presència de Rubén García i Genís Puig, director de la revista Mision Tokyo; la presentació del llibre En carne viva de Rubén Pellejero (guanyador del Gran Premi de l Saló del Còmic de Barcelona 2010) i la conferència El Còmic com a Art, amb la presència de Pepe Gálvez, Toni Guiral, Rubén Pellejero i Francis Portela.\nTanmateix, es desenvoluparan activitats complementàries relacionades amb el món del còmic. Els Centres Cívics de la ciutat acolliran diverses projeccions del cicle Filmets Especial Còmic i el dia 10 d'octubre de 10.00 a 14.00 hores el Port de Badalona serà el marc de la I Trobada de col·leccionistes de còmic i punts de llibre.


Arriba als cinemes "A film about kids and music", documental sobre la Sant Andreu Jazz Band | Barcelona Cultura\nDivendres, 1 març 2013\nArriba als cinemes "A film about kids and music", documental sobre la Sant Andreu Jazz Band\nLa pel·lícula, dirigida per Ramon Tort, va ser una de les guanyadores de l’última edició del Festival In-Edit de Barcelona, dedicat als documentals musicals.\nA film about kids and music és un documental que fa un seguiment dels nens i joves entre 6 i 18 anys que formen part de la Sant Andreu Jazz Band, una banda de música pionera al nostre país.\nLa pel·lícula pretén fer una reflexió sobre la docència ben entesa a través dels ulls de l’entusiasta i idealista director de la banda, Joan Chamorro, submergint-se en el seu singular i reeixit mètode d’ensenyament. Defensant de forma clara que tothom porta el talent a dins, els alumnes, segons Chamorro, són “nens normals del carrer que han estat incentivats”.\nCadascun d’aquests nens i adolescents (la jove en alça Andrea Motis, entre ells) són protagonistes del documental, des de dos punts de vista principals: en el seu dia a dia, forma de ser i intimitat de l’aprenentatge; i en la seva acció conjunta amb la banda a dalt de l’escenari.\nEn aquest viatge, a més, el film compta amb entrevistes a Jesse Davis, Terell Stafford i Wycliffe Gordon, músics nord-americans admirats per qualsevol amant del jazz. L’emoció i la música hi fan la resta, perquè el documental està replet de moments màgics als assajos, en instants de lleure o als mateixos concerts.\nA Barcelona, la pel·lícula s’estrena als cinemes Cinesa del 16 al 28 de febrer.\nData de publicació: Dilluns, 11 Febrer 2013\nLa Mostra de Films de Dones arrenca amb el cicle ‘Documentalistes llatinoamericanes’\nUna selecció de tres films per explicar la realitat en algunes societats llatinoamericanes\nNova sessió del cicle 'Escenari Obert' amb documental inclòs a nunArt Guinardó\nSi us agraden el teatre, la dansa, la música i les arts del moviment, segur que coneixeu el nunArt, un...\nDocumentals de Catalunya, Balears i Occitània en el cicle Cinema Lliure\nHi prenen part quatre biblioteques de Barcelona i es podran seguir títols com 'Vida i mort d'un arquitecte...


Rússia augmenta la despesa militar per les tensions amb Washington\nEs confirma l'escalada armamentista després que els EUA abandonessin el tractat INF\nMíssil de l'armada russa a Kubinka (Rússia) SERGEI KARPUKHIN / REUTERS\nBarcelonaEl govern de Rússia destinarà 74.900 milions de rubles (uns 1.000 millions d'euros) a un programa estatal de desenvolupament del la indústria militar que arriba fins al 2027. En aquest sentit, augmentarà la competitivitat de la indústria militar del país tant en el mercat intern com extern, un 86% respecte al 2015.\nAquest any les assignacions seran de 5.900 milions de rubles (gairebé 79 milions d'euros) i el 2020 pujaran a 8.500 milions de rubles (uns 113 milions d'euros). Entre el 2021 i el 2027 es destinaran anualment 8.600 milions de rubles (uns 115 milions d'euros).\nLa decisió d'augmentar la despesa militar suposa un canvi en la política de Moscou dels últims anys. El 2017 el Kremlin va decidir reduir la despesa militar un 20%. Putin va prometre llavors que aspirava a reduir-lo més en els pròxims cinc anys per doblar la inversió en educació, sanitat i infraestructures.\nTensions amb Washington\nRússia ha canviat el seu rumb a causa dels moviments de Washington. La decisió de Trump d'abandonar el Tractat sobre Forces Nuclears de Mitjà Abast(INF) ha trastocat l'agenda dels altres països. El Kremlin tem que els EUA puguin desplegar míssils als països bàltics, i és que podrien arribar a Moscou en tres o quatre minuts.\nTrump assesta un cop al control d'armes nuclears\nEls russos han afirmat que no es deixaran arrossegar per la carrera armamentista, però no es quedaran de braços plegats. Estan decidits a respondre simètricament les accions dels EUA en matèria d'armament.\nUna nova era de riscos\nIgor Ivanov, president del 'think tank' Russian International Affairs Council (RIAC) i exministre d'Afers Estrangers de la Federació Russa (1998-2004), ha explicat en una entrevista per al seu 'think tank' que "el món ja ha entrat en una zona de més riscos de seguretat, tant mundial com regional. Ja no es tracta d'un futur llunyà o fins i tot molt distant; es tracta del present".\nPer a l'exministre d'Afers Estrangers, si segueix la tendència actual, "cap govern o grup de governs es poden sentir segurs". Diu que estem vivint una crisi global i que cap dels mètodes que han funcionat fins ara ho faran en un futur.\nCreu que l'única sortida "a la situació actual és mitjançant negociacions polítiques, que han de tenir en compte tots els factors, inclòs el nou equilibri de poders del món". En aquest sentit, dimecres passat Moscou es mostrava favorable a negociar un nou INF, però aquest cop incloent-hi més països.\nRússia està oberta a un nou pacte nuclear\nAl ser preguntat sobre si tot plegat pot acabar en un desastre nuclear, Ivanov dona una resposta que sorprèn sentir en polítics del seu nivell: "Malauradament, no ho descarto".\nDonald Trump Putin militar energia nuclear Estats Units Rússia


El Museu Nacional de la Ciència i de la Tècnica adquireix dues pistoles de factura catalana del segle XVIII La República\nEl Museu Nacional de la Ciència i de la Tècnica adquireix dues pistoles de factura catalana del segle XVIII\nACN Barcelona.-El Museu Nacional de la Ciència i de la Tècnica de Catalunya (mNACTEC) ha adquirit en una subhasta a Alemanya dues pistoles de factura catalana de mitjans del segle […]\nACN Barcelona.-El Museu Nacional de la Ciència i de la Tècnica de Catalunya (mNACTEC) ha adquirit en una subhasta a Alemanya dues pistoles de factura catalana de mitjans del segle XVIII. Es tracta d’una parella de pistoles de luxe, fabricades molt probablement a Barcelona al voltant de l’any 1740. Aquestes pistoles d’avantcàrrega són anomenades de ‘pedra foguera’ perquè utilitzen el fregament d’aquest mineral contra el ferro per generar la guspira que inicia la ignició. Els panys de les armes es denominen ‘a la moda’ i, a diferència dels panys de tipus miquelet, porten la major part del mecanisme a l’interior. El museu, en tenir coneixement que les dues armes sortien a subhasta, va decidir licitar per evitar que caiguessin en mans privades.\nAquesta adquisició s’emmarca en la línia d’ampliació del fons d’armes del mNACTEC, que s’interessa principalment per les armes de foc portàtils catalanes dels segles XVI, XVII i XVIII. Les armes catalanes d’aquest període històric presenten un gran interès, per la seva gran qualitat i pels desenvolupaments tècnics que introduïen. En aquesta mateixa línia, el mNACTEC està preparant actualment diversos projectes encaminats a donar a conèixer la importància que va tenir la fabricació d’aquest tipus d’armes a Catalunya.Dues nissagues d’armersAquestes pistoles són un valuós testimoni de la important activitat armera de Catalunya durant el segle XVIII, i documenten l’activitat de dues de les nissagues catalanes més importants en la fabricació d’armes d’aquest període: els Peresteva, autors del canons, i els Deop, autors dels panys. Els Peresteva van ser, originàriament, una de les famílies de canoners més destacades de Ripoll, principal centre armer de Catalunya durant els segles XVII i XVIII. Després de la Guerra de Successió, la nova monarquia borbònica va crear el càrrec de mestre armer de Barcelona, que va ser ofert a un membre d’aquesta nissaga: Joan Peresteva. Posteriorment, Joan va ser succeït pel seu fill Climent al capdavant de la Drassana barcelonina. D’altra banda, els Deop van ser una de les nissagues catalanes més importants en la fabricació de panys per a les armes, la part que conté el mecanisme encarregat de la ignició. Els Deop van desenvolupar la seva activitat, que està documentada des del segle XVI, a Ripoll. Era habitual que les armes encepades a Barcelona tinguessin elements fabricats a Ripoll, com succeeix en aquest cas.


Contagi per òmicron: Puc infectar-me dues vegades? - Regió7\nSegons un estudi fet per l'Imperial College de Londres, el risc de reinfecció d'òmicron és 5,4 vegades major\n25·01·22 | 08:50 | Actualitzat a les 08:50\nUn test d'antígens negatiu ZOWY VOETEN\nLa variant òmicron va propiciar la sisena onada del coronavirus a l'Estat i un gran augment de contagis en els diferents països del món, sobretot a causa de la seva facilitat de transmissió. Així, durant les últimes setmanes, la preocupació per una possible reinfecció ha augmentat entre la població.\nL'evolució del coronavirus ha demostrat què pot passar, tot i que no amb la mateixa gravetat. A l'inici de la pandèmia, el març de 2020, es va donar per segur que una persona que havia passat la malaltia havia generat anticossos suficients com per no tornar-se a infectar.\nNo obstant això, la immunitat que es genera de manera natural després d'una infecció de la variant òmicron és limitada. En les primeres recerques, un estudi de l'Imperial College de Londres va taxar la protecció després d'un contagi d'aquesta variant en el 19%, bastant inferior a anteriors com la delta, que ha estat la més estesa a Espanya i que suposava una protecció del 85%. Segons l'estudi, el risc de reinfecció d'òmicron és 5,4 vegades major.\nEl treball de l'Imperial College de Londres, a més, explica la importància de la tercera dosi de la vacuna. Si l'administració de les dues dosis amb prou feines proporcionen una protecció del 20% enfront d'una reinfecció per òmicron, la tercera punxada podria incrementar aquesta taxa entre un 55% i un 80%.\n"Els nivells d'anticossos neutralitzadors per prevenir la infecció per òmicron s'han reduït i es preveu que l'eficàcia de la vacuna contra la malaltia greu disminueixi", va dir el professor Neil Ferguson, que va encapçalar l'estudi britànic.\nPer part seva, la Xarxa Nacional de Vigilància Epidemiològica d'Espanya (RENAU) va publicar unes dades on es mostra que al setembre va haver-hi 9.000 reinfeccions al país, però que al desembre es va multiplicar fins arribar als 60.000 casos. No obstant això, han de passar 90 dies entre un contagi i un altre per considerar-se reinfecció. A més, el segon cas ha de tenir una certa variació genètica respecte al primer. En el cas que sigui abans, és una recaiguda. Per això, les dades deixen oficialment un 1% de reinfeccions a Espanya.\nLes 12 plantes que provoquen més al·lèrgies\nMenjar fruita i verdura variada disminueix el risc cardiovascular


Músics 2018 - PÒDIUM Matadepera\nAoife Ní Bhríain, violí\nL'Aoife és convidada com a solista i músic de cambra als grans escenaris i a alguns dels festivals més importants d'Europa. A més del seu gran interès pel repertori clàssic, és especialista en la tradició folclòrica del violí d'Irlanda així com en la música contemporània de gèneres molt diversos.\nMayumi Kanagawa, violí\nGuanyadora de grans concursos com els de Trondheim, Vilnius i San Francisco, la Mayumi és una de les violinistes més prometedores de la seva generació. Actua com a solista amb la Deutsche Kammerphilharmonie Bremen, la Kremerata Baltica i la Los Angeles Chamber Orchestra entre moltes altres.\nSara Cubarsi, violí\nViolinista i compositora, la Sara va realitzar l'estrena espanyola del concert nº 2 de Philip Glass. S'especialitza en repertori d'estils molt diversos, de la música antiga fins al heavy metal amb violí elèctric. Actualment està completant un doctorat al California Institute of the Arts sobre diferents aspectes de la microtonalitat.\nNora Romanoff Schwarzberg, viola\nLa Nora actua en alguns dels festivals i sales de concerts més importants, col·laborant amb artistes de la talla de Martha Argerich, Mischa Maisky, Gabriela Montero i Renaud Capuçon. A més de la seva activitat com a concertista és cofundadora dels festivals Pòdium a Àustria i Croàcia.\nSolista de la Jove Orquestra Filarmònica d'Alemanya del Nord, el Friedemann està realitzant un màster a la prestigiosa Universitat de les arts de Berlín. S'especialitza en la composició i la direcció d'orquestra alhora de ser un violista molt actiu en l'àmbit de la música de cambra.\nEntre les activitats concertístiques del Peter d'aquesta temporada destaquen l'actuació com a solista amb el concert per a violoncel i orquestra de Saint-Saëns amb l'Orquestra Filarmònica de Segòvia, així com la participació en el projecte de cambra "trencanous" amb el Ballet Nacional de Catalunya.\nJavier Martínez Campos, violoncel i compositor en residència\nCom a violoncel·lista, el Javier ha actuat en formacions diferents a sales de tot el món com el Carnegie Hall de Nova York, Symphony Hall de Boston i el Concertgebouw d'Amsterdam. Actualment és assistent de solista de l'Orquestra Simfònica de Bilbao.\nAl mateix temps està seguint una carrera de composició important. Les seves obres estan sent interpretades a la Carnegie Mellon University School of Music de Pittsburg (EEUU), la Cité de la Musique (París), l'Auditori Nacional de Música de Madrid, el Palau de la Música de València, el Palau de la Música Catalana i el Musiekgebouw (Amsterdam) per agrupacions com l'Orquestra Simfònica de Galícia, l'Orquestra Simfònica del Vallès, l'Ensemble Contemporani de Carnegie Mellon, el European Union Youth Orchestra EUYO, l'Academia de Música Contemporánea de la JONDE, la Banda Simfònica Municipal de Madrid i la Banda Municipal de Bilbao entre moltes altres.\nLa Mariona és contrabaix solista de la Sinfonietta Basel i col·labora entre d'altres orquestres amb la Deutsche Kammerphilharmonie Bremen, l'orquestra de cambra de Múnic i l'orquestra de la ràdio de Baviera. Actualment resideix a Múnic, on s'està especialitzant en música antiga.\nAnna Quiroga, arpa\nL'Anna ha estat un dels artistes convidats a actuar a l'exclusiu World Harp Congress 2017, a Hong Kong. Des de la seva participació al Pòdium Matadepera 2015 ha actuat en escenaris de fama mundial com ara el Wigmore Hall i el Royal Albert Hall, entre d'altres.\nAniela Frey, flauta\nD’origen suïss, l'Aniela és la guanyadora d'importants concursos. Convidada a gires internacionals amb grans orquestres com les dels festivals de Lucerna, Bolzano, Edinburgh i Salzburg, actualment és la flauta principal de les orquestres del Teatro Real i de l’Orquestra Simfònica de Madrid.\nAquesta temporada hem escoltat l'Ona com a solista amb l'OBC i compartint escenari amb Josep Mª Colom. Convidada a festivals de tota Europa, ha actuat amb artistes com Juliane Banse, el Quartet Casals i Soloists of London. Actualment és catedràtica al Conservatori Superior de Música d'Aragó.\nCatedràtica de la Universitat de Carolina del nord als Estats Units, la Clara actua en grans auditoris com el Carnegie Hall a Nova York, el Seymour Center a Sydney i l'Auditori de la Ciutat oblidada a Pekin. Ha realitzat dues gravacions amb el segell Albany records en solitari i amb la violoncel·lista Helen Zheng Altenbach.\nConvidada per la Universitat Nacional de Colòmbia per oferir recitals i classes magistrals, aquesta temporada també ha donat classes magistrals a la prestigiosa Acadèmia Marshall de Barcelona on impartirà a partir del curs vinent un Màster de piano en música espanyola. A l’agost actuarà al Festival de Segòvia.


Tim O'Reilly - Viquipèdia, l'enciclopèdia lliure\nAutor del concepte Web 2.0\n6 juny 1954 (66 anys)\nEditor, escriptor, informàtic, enginyer i empresari\n(2007) White Camel award (en)\nTim O'Reilly (Cork, 1954) és un informàtic irlandès, autor del concepte Web 2.0, és el fundador i president de O'Reilly Media. Es va graduar el 1975 amb honors en Literatura Clàssica. És un defensor del programari lliure i el moviment que el defensa.\nDesprés de la seva graduació va desenvolupar la seva carrera en el món editorial i el 1992 va editar The Whole Internet User's Guide & Catalog que va ser el primer llibre popular sobre Internet. Va fundar el 1993 el Global Network Navigator que va ser el primer portal d'Internet, venut el 1995 a AOL. L'any 2000 torna a avançar-se i funda Safari Books Online, el primer lloc d'Internet en oferir llibres. L'any 2004 O'Reilly organitza la primera conferència on apareix el terme Web 2.0 per al públic en general. Ha estat Conseller a la Internet Society i la Electronic Frontier Foundation. També va ser-ho de Macromedia, i ara ho és de CollabNet.\nAl llarg de la seva història O'Reilly ha escrit un gran nombre d'articles que han tingut un gran ressò en la comunitat d'Internet, tant entre els que es podrien considerar més seguidors del programari lliure com de membres de grups empresarials i polític. Un d'ells és *Qué es Web 2.0 (en castellà) que representa l'intent de clarificar el famós concepte. A la pàgina de recull d'articles del seu lloc web (En anglès) se'n poden trobar multitud d'articles sobre Programari Lliure, Perl, Web 2.0 i altres temes sobre els que ha creat opinió. En la bitàcola que ell mateix coordina es poden trobar articles sobre temes diversos.\nArticles de Tim O'Reilly\nObtingut de «https://ca.wikipedia.org/w/index.php?title=Tim_O%27Reilly&oldid=23649055»


Crankbrothers Egg Beater 2 Negre comprar i ofertes a Bikeinn\nDescripció Crankbrothers Egg Beater 2\nCos d'acer fos amb especificacions de puntes estampades:\nPes: 279 G per parell\nEix: forjat Scm435 Chromoly Steel\nCos: acer inoxidable fos\nAles: acer estampat\nPrimavera: Acer Inoxidable de la sèrie 300\nRodament interior: buit\nRodaments exteriors: cartutx\nEscletxa: Inclou esmaltes de llautó premium\nAngulo d'alliberament: 15º 20º\nCompra avui mateix l’article Crankbrothers Egg Beater 2 i rep-lo a casa en poques hores! A més a més, pots escollir diferents talles i colors per al Crankbrothers Egg Beater 2 i comprar el que més s’adapti a les teves necessitats. En aquests moments el Crankbrothers Egg Beater 2 està en estoc i al preu de 82.99 $. Amb la gran varietat de Pedals que tenim al catàleg, trobaràs tot el que necessites per practicar esport aquí mateix.\nCaracterístiques Crankbrothers Egg Beater 2\nTecnologias Crankbrothers Egg Beater 2\nSostenibilitat Crankbrothers Egg Beater 2\nLleuger, fàcil d’encaixar (4 entrades no fallen) i ràpid de netejar sense acumular brutícia en relació amb els altres !!!\nde qualitat i més lleuger que el meu antic. Lliurament excel·lent i ràpid.\nmolt content amb el performance dels pedals, els quals van arribar molt ràpid.\nEspectacular ... Molt bo ...


“L’escola ha d’educar per a l’heretgia”\nEl filòsof italià Nuccio Ordine publica ‘Clàssics per a la vida’, fragments de grans obres que aplica a l’actualitat\nVa aconseguir un gran èxit internacional amb el seu llibre-manifest La utilitat de l’inútil ( Quaderns Crema), en què denunciava el dany que l’utilitarisme actual provoca a l’escola, la universitat, la investigació: el que no dona benefici immediat es retalla... i això pot acabar conduint la societat a la ignorància i la pèrdua de la memòria i la identitat. Ara Ordine –que ahir va ser al cicle Converses a amb Jordi Savall– torna a l’atac amb Clàssics per a la vida ( Quaderns Crema), en què reivindica els clàssics a través de lluminosos fragments d’obres com Ciutadella i El petit príncep,de Saint-Exupéry, Els de Thomas Mann, les Memòries d’Adrià, de Marguerite Yourcenar, Els assajos, de Montaigne, o Sobre l’educació, d’Einstein. Aquests fragments els aplica a una societat que, diu, s’equivoca radicalment en l’educació, apostant pel digital en comptes de per professors apassionats. O per formar alumnes per al mercat per a professions que potser aviat no existiran, en comptes d’apostar per un coneixement ampli que porti a la creativitat, tan necessària avui.\nL’art de viure. Els clàssics, diu Ordine, “ens ensenyen l’art de viure i a resistir la dictadura de l’utilitarisme i el lucre”, però, lamenta, ja no ocupen un lloc d’honor a la formació del ciutadà mitjà europeu. “Després de la bogeria del pla Bolonya, que ha introduït termes obscens com crèdits, la universitat i l’escola estan matant els clàssics. Els estudiants ja no els llegeixen. Les editorials publiquen manuals i històries literàries, però les col·leccions de clàssics tanquen”.\nFormar heretges. “La part més sana del país avui són els joves, però els corrompem fent-los creure que s’ha d’estudiar per ofici o diners. Quan els fas entendre que la universitat és una oportunitat per comprendre el món i ser millors, els interessa molt més. Un món amb ideals, no reduït a nombres i diners. L’escola ha d’educar per ser herètic: l’arrel d’heretgia és triar, i quan tries ets lliure. No ha de construir nens que repeteixen el que la societat mana, sinó ser una forma de resistència davant formes de barbàrie com que només comptin els diners per a la dignitat de l’home. Si llegeixes Guerra i pau, de Tolstoi, el Wilhelm Meister,de Goethe, l’ Odissea, d’ Homer, el missatge fort és que la teva vida pot tenir sentit només si fas coses per als altres. Einstein va dir: “Només una vida viscuda pels altres mereix ser viscuda”.\nEl filòsof italià Nuccio Ordine fotografiat ahir a la Pedrera, on va conversar amb Jordi Savall\nDigitalització o passió. “L’escola i la universitat italianes han patit retallades duríssimes. Fa dos anys Renzi va llançar un eslògan: la bona escola. Hi invertirien, per fi. Però el projecte eren 1.000 milions per a l’escola digital, pensant-se que l’escola moderna és l’ordinador i internet. Després de crear un exèrcit de 200.000 professors precaris, sense concursos, amb una selecció molt mal feta, has d’invertir a crear i formar bons professors. A Anglaterra han invertit molt en informàtica en educació i no es veu l’eficàcia que té. La bona escola la fan els bons professors. Albert Camus quan va rebre el Nobel va recordar dues persones: la seva mare i un professor. L’escola ha de canviar la vida d’un estudiant”.\nEscola i mercat. “Diuen que l’escola ha de programar els cursos partint de les demandes de mercat. Però el que el mercat demana avui, al cap d’un any ja no és vàlid. Com es concilia el mercat veloç i l’ensenyament, que requereix lentitud? Per formar persones fan falta 25 anys. Quins oficis hi haurà, llavors? Com deia Einstein, hem de crear joves curiosos, amb una cultura de base molt àmplia que els permeti adequar-se a les mutacions. L’especialització primerenca actual mata la curiositat. I sense curiositat no hi ha creativitat. Ni tampoc ciència ni tecnologia. Ara en els campionats mundials de filosofia els dos primers classificats són coreans perquè aquell país inverteix molt en humanitats. Entén que la creativitat l’estimula la imaginació, la fantasia. Si hem anat a la Lluna és perquè Ludovico Ariosto i d’altres van imaginar cavalls amb ales que et portaven fins allà”.\nInternet i veritat. “No crec en el debat sobre la democràcia a internet. Democràcia no significa que tots hàgim de dir el que pensem, sinó que quan parlo ho faig sabent el que dic. Internet afavoreix no la reflexió, sinó la reacció emotiva. El dret a la paraula requereix una fatiga, una feina al darrere. No puc parlar del que no sé, primer n’he d’aprendre”.\nAbolir fronteres. “ Estimo Barcelona. Tinc amics. Estan tristos, desorientats. Senten que en aquesta situació hi perdrem tots, els catalans, els espanyols, els europeus. Avui la batalla ha de ser per abolir les fronteres, per crear una gran Europa. Els governs nacionals no manen, Europa els diu què han de fer en economia, s’expropia el poder dels parlaments nacionals. És una Europa fracassada. Hi ha una classe política corrupta i estem construint l’Europa de les finances. Demano als amics catalans que ens concentrem a crear una Europa on es prengui el poder als banquers i reequilibrem les distàncies socials. Creem l’Europa de Giordano Bruno i Erasme, on els intel·lectuals es reconeixien germans perquè discutien de coses que estimaven. Bruno firmava Il Nolano, perquè va néixer a Nola, però era el pensador de l’univers infinit. Hem de ser així, orgullosos d’on venim, però la identitat no ha de ser una presó on ens tanquem, sinó l’impuls per trencar les barreres i pensar una humanitat unida”.


Butlletí número 602 (dimarts 07/02/2012) - Continguts triats i enviats per Eugeni S. Reig\n1) Marcel Fité - El deler d'amor en temps de crisi\n2) Butlletí d'informació del TERMCAT (núm. 6)\n3) Carmen Pérez - Els catalanoparlants, consumidors de segona\n4) Els escriptors rebutgen els Premis Ciutat de Palma\n5) El ple de Palma s'omple per defensar la llengua\n6) Butlletí 43 de la Xarxa CRUSCAT\n7) Premi Socarrat Major 2012\n8) Butlletí núm. 9 del Cercle XXI\n9) Ni pancatalanisme ni blaverisme: panoccitanisme\nRessenya escrita per Marcel Fité del llibre Vull morir d'amor de Ramon Sangles\nVull morir d'amor,\nEl deler d'amor en temps de crisi\nRamon Sangles, escriptor i director de la revista Llengua Nacional, ens presenta mitjançant l'obra Vull morir d'amor una faceta fins ara nova –i, per tant, desconeguda del públic lector– del seu món espiritual i, doncs, també de la seva personalitat literària. L'autor, dedicat fins ara exclusivament a temes relacionats bàsicament amb el bon ús i la difusió de la llengua, a través d'aquest nou llibre ens ofereix una descripció, una anàlisi i una reflexió sobre el tema amorós vist des de totes les seves cares: la del desig, la de la dolçor, la del dolor, la dels perills, la de la percepció espiritual i epitelial...\nSi fins ara l'única gran dèria coneguda de Ramon Sangles havia estat la llengua catalana, amb aquesta obra l'autor ens obre la porta a aquesta força transformadora que és el centre de tots els seus neguits i que es transmuta en el remei capaç de guarir tots els problemes, siguin personals o col·lectius; potser fins i tot els lingüístics! És com si, parafrasejant Ramon Llull en el Llibre d'Amic e Amat, hagués arribat a la conclusió del gran beat: “Si no ens entenem per llenguatge, entenam-nos per amor.”\nL'obra, amb un joc brillant en què es combina la realitat i la ficció, constitueix un despullament literari de l'autor, no solament del seu vessant espiritual i amorós, sinó també d'alguns aspectes de la seva vida i formació personals. Així, l'autor, a títol de presentació, ens informa: “Sempre m'ha agradat passejar pel bosc; a més, durant anys hi he fet de pastor de vaques, d'ovelles, de cavalls, de cabres i de cabrits; no us n'estranyeu: observant i conduint el bestiar he entès millor el gènere humà, i en la calma del bosc i en la ufana de la natura se m'han obert els ulls a la tècnica i a les seves contradiccions [...]. Era tot just un sagalot quan en el frondós bosc descobria el moll de la incertesa, de l'inesperat i de la novetat.”\nAmb aquesta carta de presentació, ja es veu a venir que no ens trobem davant un llibre qualsevol, davant un llibre per a passar amablement l'estona tirant floretes amoroses a la bona gent. Aquest és un llibre que comporta una certa exigència, pensat per als qui són capaços de trescar per corriols espirituals i literaris, tocant sempre, però, de peus a terra. L'autor, amb una prosa que combina la bellesa literària amb la riquesa de l'expressivitat popular, sap arribar a la fibra del lector i evocar-li sensacions i emocions amagades, però inextingibles: “Sols podem dir que, mentre tinguem vida, tot és un joc d'amor, amb la sola diferència que sabem que el guanyador serà qui no defalleix en la cursa d'estimar i més estimar. Jo t'escolto bocabadat, delícia meva i plaer meu, i em refresques l'ànima i el cos, i em xucles l'enteniment per a fer-me'l més potent, més apte per a raonar amb clarividència bon punt aparegui la foscor o els voltors maldin per fer-me caure en la concupiscència. Mentrestant, m'adono que fins i tot una corrua de caderneres, de pardals, de pinsans, de perdius, de pigots, de gralles, de verdums..., s'han anat atansant discretament al voltant nostre deixant anar una melodiosa cantarella que no ens destorba pas, ans endolceix el nostre rés matinal.”\nÉs un amor total i ple, que no rebutja la carnalitat, a vegades llunyana, però sempre desitjada, i que l'autor sap elevar a la condició transcendent sense trair-ne l'essència: “Nosaltres dos, quan ens declarem l'amor fem vibrar tot el cos, i sovint l'extenuem fent l'amor; direm més: tant en les paraules com en els fets, hi ha un plus que traspassa la frontera de la nostra limitació humana, i sentim la responsabilitat de ser adob amorós que fa reverdir la userda dels camps, que fa cantar el gall entre el cloqueig de les gallines...”\nUna obra, doncs, per a gaudir-ne, per a assaborir-la a poc a poc i recuperar les sempre agradables i regeneradores sensacions que proporciona la capacitat d'estimar, d'estar disposat a sentir la “receptivitat de la pell” i a seguir tresqueres de vegades també “argelagoses” de la relació amorosa.\nSi voleu adquirir aquest llibre podeu demanar-lo a l'adreça rsangles@llenguanacional.cat i us serà enviat al preu de 14 euros (12 del llibre més 2 de l'enviament), que haureu d'ingressar en el compte bancari que se us indicarà dins de l'enviament.\nButlletí d'informació del TERMCAT (núm. 6)\nArticle publicat en elSingulardigital.cat dissabte 21 de gener del 2012\nPer tant, tenim empreses, metges, policies, guardes de seguretat i fins i tot el mateix Govern de la Generalitat que fan la vista grossa a tota la normativa que protegeix els drets lingüístics dels catalanoparlants i que ens colloquen en una situació de desemparança inacceptable. Podem fer boicot als productes i empreses que no etiqueten en català, podem canviar de metge de capçalera, podem veure les pellícules en versió original –la majoria subtitulades en castellà, això sí–, però qui ens protegeix dels Mossos d'Esquadra i del Govern que ens haurien de defensar?\nPublicat a tribuna.cat dilluns 23 de gener del 2012\nEls escriptors rebutgen els Premis Ciutat de Palma\nL'acte organitzat el divendres 20 de gener per l'AELC i el PEN català a Can Alcover va ser tot un èxit: més de 300 persones varen omplir de gom a gom el local de l'OCB per rebutjar la castellanització dels Premis Ciutat de Palma.\nProp de 50 escriptors llegiren textos literaris per demostrar la seva oposició a la política de destrucció lingüística i cultural del PP. L'acte es va allargar fins a altes hores de la nit, i va estar presidit per la normalitat.\nUna normalitat que no va caracteritzar precisament l'acte oficial, caracteritzat per l'escassa presència d'escriptors. Per primer vegada des que es té record, no hi va assistir cap jurat dels premis literaris en català. Un programa cultural terrible i un auditori mig buit, omplert amb dures penes per càrrecs institucionals i per militants del PP. Uns discursos mediocres –en bilingüano, com és norma darrerament-.\nUna oposició clara dels dos guanyadors, Julià i Quintana, a la castellanització del certamen –el segon, com és sabut, donarà la suma a l'Obra Cultural de Menorca i a Acció Cultural de Menorca. I l'intent d'un grup de joves de pujar a l'escenari per desplegar una pancarta reivindicativa, que va ser aturada amb contundència per les forces de seguretat. Tot plegat, una cadena de despropòsits que demostra que l'oposició a la política lingüística del PP creix i continuarà creixent durant les properes setmanes.\nPublicat en el diari digital VilaWeb dijous 26 de gener del 2012\nEl ple de Palma s'omple per defensar la llengua\nL'oposició volia que el govern rebutgés la reforma de la Llei de la Funció Pública, però el PP s'hi ha negat · Entitats i sindicats reivindiquen el català a les Illes\nDesenes de persones han assistit al ple d'avui a Palma per defensar la llengua, en el marc de la campanya 'A Mallorca, en català'. El ple debatia avui una proposta dels partits de l'oposició perquè l'ajuntament es mostrés contrari a la reforma de la Llei de la Funció Pública (pdf), que buida de contingut la Llei de Normalització Lingüística. Durant el debat, entitats, sindicats i representants de la campanya 'A Mallorca, en català' han intervingut per defensar la llengua, i desenes de persones han omplert la sala amb cartells reivindicant el català.\nEl PP ha defensat el canvi de topònim de la ciutat imposat al novembre, quan va acordar la forma espanyola del nom, Palma de Mallorca. També ha defensat que els passats premis literaris Ciutat de Palma fossin per a obres en català i en castellà. Finalment, s'ha oposat a la proposta dels altres grups i ha donat suport a la reforma de la Llei de la Funció Pública.\nLa campanya 'A Mallorca en català' va ser engegada al setembre per l'organització Endavant-OSAN i de retruc per tota l'esquerra independentista de Mallorca, arran de l'ofensiva contra la llengua per part de les institucions balears. Des d'aleshores han estat múltiples les accions en defensa del català; les últimes, les al·legacions contra la reforma de llei de la funció pública recollides per l'Obra Cultural Balear, o el boicot als premis Ciutat de Palma, que va ser tot un èxit i va evidenciar el rebuig del món literari a la política de Bauzá.\n(30 de gener del 2012)\nPremi Socarrat Major 2012\nANTONI ROYO I MANUEL CARCELLER, DISTINGITS AMB EL PREMI SOCARRAT MAJOR 2012\nManuel Carceller i Antoni Royo, representants d'Acció Cultural i activistes de llarga trajectòria, han estat distingits amb el premi Socarrat Major 2012, que atorga l'associació cultural Socarrats, de Vila-real. El sopar de lliurament del guardó se celebrarà als salons del restaurant El Molí, el dissabte 11 de febrer. El parlament introductori anirà a càrrec de l'escriptor Joan Francesc Mira.\nEn anys anteriors, han estat premiats escriptors com Isabel Clara Simó o Enric Valor, músics com Maria del Mar Bonet, Pasqualet de Vila-real o Raimon, entitats com la UJI o l'Institut d'Estudis Catalans o filòlegs com Vicent Pitarch. En paraules de la presidenta de l'AC Socarrats, Maribel Castillo, “s'ha valorat per damunt de tot la immensa dedicació i generositat que Manuel Carceller i Antoni Royo han mostrat a l'hora de treballar en qualsevol àmbit per la cultura, la llengua i pel País Valencià. Un treball de base sovint poc reconegut però imprescindible”.\nManuel Carceller Safont va nàixer a Castelló el 21 de març de 1964-. És llicenciat en Filologia per la Universitat de València i ha estat professor de valencià i membre de la Junta Qualificadora d'Ensenyament en valencià. Ocupa des de fa 10 anys el càrrec de delegat a Vila-real d'Acció Cultural, com a coordinador del Casal que l'entitat té en aquesta població. Especialista en estudis sobre la basílica del Lledó, ha guanyat en diferents ocasions els premis que convoca la Confraria del Lledó pels seus estudis sobre el segle XIX, uns treballs que ha reunit en un llibre que està a punt de publicar-se. Recentment, ha coordinat un llibre sobre les festes populars de Castelló. És col.laborador dels diaris Mediterráneo, Levante de Castelló i el Mundo-Castelló al Dia, on ha publicat estudis sobre tradicions castellonenques i sobre les festes de la Magdalena, així com també sobre pirotècnia.\nAntoni Royo Pérez va nàixer a Castelló el 8 d'octubre de 1954. És llicenciat en Filosofia i Lletres, secció d'Història, per la Universitat de València. Des de l'any 1977 treballa com a delegat a Castelló d'Acció Cultural del País Valencià. Va col.laborar amb els Aplecs de la Plana que van tenir lloc a Vila-real els anys setantes del segle passat i igualment en el programa radiofònic “Nosaltres els Valencians”, de Ràdio Popular de la Plana. Amb el pseudònim de "Jordi Querol" ha publicat diferents novel.les de temàtica històrica, policiaca i de ciència-ficció, així com una biografia de Joan Baptista Basset, el líder maulet de la Guerra de Sucessió. És col.laborador dels diaris Mediterráneo i Levante de Castelló en temes de pirotècnia durant les Festes de la Magdalena.\nVila-real, 30 de gener de 2012\nButlletí núm. 9 del Cercle XXI\n(29 desembre 2011)\nPublicat en el diari digital L'INFORMATIU dilluns 30 de gener del 2012\nNi pancatalanisme ni blaverisme: panoccitanisme\n74. El català va avançant i el país va avançant.


Parc del Mirador del Poble Sec - Mapa Barcelona + Sostenible\nPasseig de Montjuïc, 28\nAquest parc, fet en dues fases, aporta dos conceptes ben diferents quant a usos i paisatge. La primera que es va construir és la més extensa i reprodueix un paisatge rural forestal, amb una vegetació mediterrània. El terreny és força atalussat, i el recorregut s'ordena mitjançant camins de sauló molt amples, comunicats de tant en tant per trams d'escales que permeten, així mateix, accedir als espais mirador situats a les cotes més altes.\nD'un dels murs de pedra que fan de balconada brolla un gran raig d'aigua que, conduït per un canalet de ferro de 28 m de llarg, va a parar a un petit estanyol que s'aboca muntanya avall en una cascada. A prop, un ample tram d'escales condueix fins a la zona inferior del parc, que es va construir en una segona fase.\nEl jardí urbà\nMolt ampli i ben distribuït, aquí el Parc del Mirador del Poble-sec esdevé un jardí urbà que fa de transició entre el paisatge forestal de Montjuïc i el barri del Poble-sec. Hi ha pistes de petanca i jocs infantils, i els espais de descans estan protegits per l'ombra dels arbres i per una pèrgola coberta d'enfiladisses. En un dels extrems, un estany ple de vegetació aquàtica recull l'aigua que baixa per la cascada graonada de 18 m d'alçada, que té el seu origen en el petit estanyol que hi ha muntanya amunt.\nUn parc entre parcs\nEl Parc del Mirador del Poble-sec està situat entre diferents espais verds d'aquest vessant de la muntanya de Montjuïc. Just on comença el parc per la banda del passatge de la Vinyeta hi ha arrenglerat un dels extrems del Parc de la Primavera, i la zona del parc que puja paral·lela al passatge de Josep Carner va a parar als Jardins de Mossèn Costa i Llobera.\nEn aquest parc hi ha, entre d'altres espècies arbòries, xicrandes (Jacaranda mimosifolia), lledoners (Celtis australis), Fraxinus berlandieriana, alzines (Quercus ilex), acàcies (Robinia pseudoacacia), oms (Ulmus pumila), sòfores (Sofora japonica = Styphnolobium japonicum), xiprers (Cupressus sempervirens), pins blancs (Pinus halepensis), pins pinyers (Pinus pinea), pebrers bords (Shinus molle) i molts arbres de l'amor (Cercis siliquastrum), als quals s'ha donat un port arbustiu. A la gran zona d'estar hi destaquen els sapindals (Koelreuteria paniculata), i la pèrgola que hi ha està coberta per glicina (Wisteria sinensis) i vinya verge (Parthenocissus tricuspidata).\nDes de les darreries del segle XIX fins a la meitat del segle XX, Montjuïc va ser un lloc d'esbarjo per als barcelonins, que pujaven a la petita muntanya domèstica a fer costellades o refrescar-se a les múltiples fonts. Amb l'excepció del castell militar, el territori era privat, dividit en tres grans finques dedicades a la caça o a tasques agrícoles. Va ser arran de la planificació urbanística amb motiu de l'Exposició Internacional de Barcelona de 1929 que l'Ajuntament va començar a comprar terres a Montjuïc, i Jean-Claude Nicolas Forestier va ser cridat per enjardinar la muntanya.\nTot i que Montjuïc va viure un segon gran impuls urbanitzador arran dels Jocs Olímpics del 1992, que va permetre continuar enjardinant amples zones despullades cap a migdia, alguns racons de la muntanya -sobretot els que estaven a tocar de la ciutat per la part del port i del barri del Poble-sec- encara van restar ocupats per barraques, horts espontanis, tallers i edificacions precàries de tota mena. La creació del Parc del Mirador del Migdia, entre els anys 1995 i 1997, va representar l'ordenació de bona part d'aquests terrenys.


NutriChip consisteix en un assessorament nutricional d’acord amb el perfil genètic de cada persona. Mitjançant un estudi genòmic, analitzem la càrrega genètica que predisposa a sobrepès, obesitat o obesitat abdominal directament relacionada directament relacionada amb la salut.\nQuè és el NutriChip?\nEl NutriChip és un servei de medicina predictiva i, personalitzada de soport als facultatius clínics en l’assessorament nutricional d’acord amb el perfil genètic de cada persona.\nProporciona la informació genètica rellevant en la investigació de les causes de sobrepès o obesitat que determinarà les mesures preventives i terapèutiques més apropiades. El NutriChip comprèn una anàlisi amb tecnologia de microchips d’ADN aplicada a l’estudi del genoma humà i utilitza una eina de genotipat amb una especificitat i sensibilitat del 99%.\nLa càrrega genètica que predisposa a sobrepès, obesitat, obesitat abdominal directament relacionada amb l’augment del risc cardiovascular, regulació de la gana i, altres malalties associades com osteoporosi, diabetis, hipertensió, nivells baixos de HDL…\nTots els gens vinculats amb les respostes a l’exercici físic, dieta pobra en calories i canvis qualitatius en la dieta.\nLes variacions genètiques que s’han associat amb necessitats nutricionals específiques, com una dieta rica en folats o en àcids grasos.\nEls hàbits de vida, com a factor extern modulable per retardar o, minimitzar l’aparició de sobrepès o obesitat.\nEl NutriChip és un servei de medicina personalitzada que avalua el perfil genètic i, els hàbits de vida de la persona. Una eina de gran utilitat per entendre les raons que influeixen en el desenvolupament del sobrepès i l’obesitat i, per assolir els objectius terapèutics òptims de forma àgil i directa.


Sci-Bit: d’agost 2021\nCatàleg Caldwell del Hubble. Objecte C27\nClic per engrandir. Crèdit: NASA, Brian D. Moore, Jeff Hester, Paul Scowen\n(Arizona State University), Reginald Dufour (Rice University)\nHabitualment anomenada la nebulosa de la Mitja Lluna, Caldwell 27 s'assembla més a un ou de dinosaure prehistòric. La imatge del Hubble de vibrants colors, s'acosta a una petita regió de la nebulosa que té "només" 3 anys-llum de diàmetre, o uns 1,6093 bilions de kilòmetres. El requadre en blanc i negre és una imatge terrestre que mostra gairebé tota la nebulosa, que abasta aproximadament 16 per 25 anys llum. La closca ennuvolada i clapejada envolta un tipus d'estrella extremadament calenta i de curta durada anomenada Wolf-Rayet. Batejada com WR 136, aquesta colossal estrella està desprenent un potent vent estel·lar de partícules carregades des de la seva superfície, que està estripant la closca de material circumdant que l'estrella va expulsar fa 250.000 anys.\nWR 136 va crear aquesta xarxa de material lluminós durant les últimes etapes de la seva vida. Quan era una supergegant vermella inflada, WR 136 va expulsar part de la seva massa, que es va assentar al seu voltant en un vast núvol aproximadament esfèric. Quan l'estrella va evolucionar de supergegant a estrella Wolf-Rayet, va desenvolupar un vent estel·lar encara més intens i va començar a expulsar massa a un ritme vertiginós. El vent estel·lar va xocar amb el material que envoltava a l'estrella i el va arrossegar fins a formar una fina closca. Aquesta closca es va trencar a la xarxa de cúmuls brillants que es veuen en la imatge del Hubble.\nEl primer pla de la nebulosa realitzat pel Hubble revela amb una claredat sense precedents que la closca de matèria és una xarxa de filaments i densos nusos, tot això embolicat en una fina "pell" de gas (que es veu en blau). L'aguda visió del Hubble permet als científics sondejar els intricats detalls del complex sistema. Aquests detalls són crucials per comprendre el cicle de vida de les estrelles i el seu impacte en la evolució de la nostra galàxia. Les observacions van ser preses al juny de 1995 amb la Càmera Planetària i de Gran Angular 2 del Hubble. Els científics van seleccionar els colors de la imatge perquè es corresponguessin amb l'estat d'ionització dels gasos (quants àtoms s'han perdut o guanyat en els àtoms de cada gas), representant el blau la ionització més alta i el vermell la més baixa observada.\nTambé catalogada com NGC 6888, Caldwell 27 va ser descoberta per William Herschel el 1792. Aquesta zona de demolició estel·lar es troba dins de la nostra pròpia galàxia, a uns 4.700 anys llum de la Terra, en la constel·lació del Cigne. Per a una millor visualització, observeu Caldwell 27 amb un telescopi de grandària de moderada a gran, equipat amb un filtre de contaminació lumínica durant el final de l'estiu des de l'hemisferi nord (o durant l'hivern en l'hemisferi sud). Amb una magnitud de 8,8, la nebulosa de la Mitja Lluna no és visible a simple vista, però si ho fos, apareixeria en el cel com una el·lipse d'un quart de la mida de la Lluna plena. En el futur, la closca de la nebulosa podria comprimir-se i començar a brillar de nou, aquesta vegada quan una poderosa ona expansiva es desplaci cap a l'exterior des de l'estrella Wolf-Rayet quan es destrueixi completament en una explosió de supernova.\nPer a més informació sobre les observacions del Hubble de Caldwell 27, vegeu:\nEl Hubble observa com un estel destrossa el seu veïnat (en anglès).\nC27 al web de la NASA\nEtiquetes de comentaris: Caldwell, Catàleg Caldwell, Cigne, Gegant Vermella, Herschel, nebuloses\nEstrelles nadó a bord!\nClic per engrandir. Crèdit: ESA\nEn aquesta imatge del telescopi espacial Hubble de la NASA, treu el cap un polsegós bressol estel·lar, lloc a on neixen estrelles massives, enclavada a la constel·lació dels Bessons. Al centre de la imatge, s'està formant una estrella massiva que està obrint cavitats a través dels núvols amb un parell de potents dolls, que s'estenen cap a la part superior dreta i inferior esquerra de la imatge. La llum d'aquesta estrella s'oculta en la seva major part i ens arriba il·luminant aquestes cavitats, com un far que travessa els núvols de tempesta.\nCrèdit: ESA/Hubble i NASA, J. C. Tan (Universitat de Chalmers i Universitat de Virgínia), R. Fedriani (Universitat de Chalmers); Agraïments: Judy Schmidt\nEtiquetes de comentaris: Bessons, estrelles, Hubble, nebuloses


14. Laboratori Mendeléiev | Barcelona Ciència\nGels, emulsions i esferificacions\nT’has plantejat mai que una cuina és com un laboratori? Vine a comprovar-ho! Experimenta amb els diferents estats de la matèria i alguns dels processos fisicoquímics que provoquen canvis d’estat en els teus plats preferits.\nExperimenta amb l'electrònica molecular i l'ElectroWoman!\n15:15, 15:55, 16:25\nEl grafè és un material increïble: flexible, resistent, conductor... I no només es fa als laboratoris! També en podem fer a la Festa de la Ciència! Vine a experimentar-ho i coneix la recerca en micro i nanoelectrònica que fem als nostres laboratoris al voltant del grafè i les seves aplicacions.\nConstrueix l'univers galàxia a galàxia\nQuina estructura té l'univers? Com s'agrupen les galàxies? Coneix com és i com evoluciona la teranyina còsmica que formen les galàxies i de quina manera s’ho fan els científics i científiques per estudiar-la.\nDescobreix la química del teu voltant!\n11:10, 11:50, 12:30, 13:10\nVine a descobrir la taula periòdica dels elements! A través de diferents jocs, descobreix els elements químics que estan presents en la nostra vida quotidiana. Saps que estem envoltats de química? Comprova-ho!


\tIB3 | ELS ENTUSIASTES: La Nit de l’Art 2018\nDissabte 22 a les 20.00\nDe 20 a 22 hores el programa cultural narrarà l’ambient de la nit artística i entrevistarà artistes, galeristes i representants dels espais culturals públics\nLa Nit de l’Art 2018 ja ha començat i dissabte, 22 de setembre, viurà el seu dia gran amb l’obertura de les galeries d’art, centres culturals i museus des de les 19 hores fins a la mitjanit. L’edició d’enguany, la número 22, es perfila com una de les més estimulants des del punt de vista artístic i una de les més multitudinàries pel que fa a la participació ciutadana.\nL’equip del programa cultural d’IB3 Ràdio, Els Entusiastes, se situarà a un dels epicentres de la Nit de l’Art, el Casal Solleric, per relatar durant dues hores el desenvolupament d’aquest important esdeveniment cultural a través d’IB3 Ràdio. Entre les 20 i les 22 hores passaran pels seus micròfons una bona representació dels artistes que presenten nova obra al públic en el marc de la Nit de l’Art, dels galeristes de l’associació ART PALMA, impulsors i organitzadors de la cita, així com representants dels centres artístics i museus de les institucions públics, que enguany redoblen la seva aposta per la nit artística palmesana. També hi haurà espai per les activitats paral·leles i el denominat OFF que omple els carrers de la ciutat de propostes artístiques.\nEl programa es durà a terme amb l’equip habitual d’Els Entusiastes i amb els comentaris i recomanacions de la periodista i comissària independent Pilar Rubí, col·laboradora habitual del programa en temes d’art contemporani.\n*Els Entusiastes és el nou programa dedicat al món de la cultura d’IB3 Ràdio que es pot escoltar de dilluns a divendres, a partir de les 17 hores i a les 23 hores.\nVos recordam que podeu fer comentaris al correu electrònic: entusiastes@ib3radio.com.


viurealspirineus 20:02 03/10/20\nSegons la CUP, les propietats inscrites pel Bisbat d’Urgell a la Seu arriben fins a la vintena entre terrenys i edificis\nseu urgell ibi cup la té\nXènia Antona, portaveu de la CUP a l'Ajuntament de la Seu d'Urgell/laseu.cat\nEn el context actual, tots els recursos són pocs per fer front a les conseqüències de la crisi econòmica i la pobresa, assegura el grup municipal de la CUP a l'Ajuntament de la Seu d'Urgell. "Cal mirar les despeses, però també els ingressos, en aquest camp, l’Impost sobre Béns Immobles (IBI) és la principal font d’ingressos d’aquest Ajuntament, amb un valor de gairebé un 25% del pressupost" i recorda que "en aquest impost però, hi han excepcions". La legislació derivada de l’Acord entre l’Estat Espanyol i la Santa Seu sobre afers econòmics, de 3 de gener de 1979, preveu nombroses exempcions d’impostos per a l’Església catòlica. Posteriorment, hi ha altres lleis que també eximeixen el pagament de l’IBI altres confessions religioses.\nSegons ha explicat el grup municipal de la CUP,a través d'un comunicat, "a la ciutat de la Seu d'Urgell hi ha un nombre considerable d’edificis que gaudeixen de l’exempció de l’IBI pels quals els seus propietaris no paguen ni IBI ni contribucions especials quan escau". A més, "cal remarcar que d’aquests edificis, alguns tenen una activitat i ús religiós, però altres no i fins i tot n’hi ha que alberguen activitat econòmica". Segons la CUP "això representa un greuge comparatiu per a la resta de ciutadans i entitats de la ciutat".\nPer altra banda, el passat juliol el Departament de Justícia de la Generalitat va fer pública la llista de propietats immatriculades a tot Catalunya. Les immatriculacions s’han realitzat en base a una llei franquista que va estar en vigor fins al 2015 que suposadament permetia a l’Església Catòlica inscriure al seu nom propietats que no havien estat inscrites anteriorment sense més justificació, al llarg dels anys, en molts d’aquests casos s’ha demostrat que han estat apropiacions fraudulentes.\nEn el cas de la Seu d’Urgell, les propietats inscrites pel Bisbat d’Urgell arriben fins a la vintena entre terrenys i edificis apropiats per aquest procediment. Per tot això, des de la CUP de la Seu d’Urgell, presentem al plenari les següents propostes d’acord:\n1. Que s’expliciti quines són, a la Seu d'Urgell, les confessions no catòliques legalment reconegudes a les que fan referència les ordenances municipals en l’article 4rt de l'ordenança fiscal núm. 1 reguladora de l’impost sobre bens immobles (IBI).\n2. Que l’àrea de finances d’aquest Ajuntament calculi l’import que haurien de pagar les diferents entitats i institucions confessionals amb presència a la ciutat en concepte d’IBI per tots els edificis d’ús religiós i terrenys dels quals són propietaris i que faci públic l’import conjunt.\n3. Que, en cas que la llei ho permetés, l’Ajuntament de la Seu manifesti que cobraria aquest import per l’exercici 2021 per poder augmentar els ingressos municipals i per millorar l’equitat.\n4. Fer arribar a les diferents entitats i institucions confessionals la voluntat de l’Ajuntament de la Seu de cobrar-los l’IBI i instar-los a pagar-lo voluntàriament per tal d’augmentar els ingressos i millorar l’equitat i la igualtat amb la resta d’entitats i col·lectius.\n5. Analitzar les propietats immatriculades pel Bisbat d’Urgell al municipi de la Seu d’Urgell i estudiar els casos a la Junta de Portaveus la possibilitat de recórrer legalment les immatriculacions, reclamant la propietat pública quan pertoqui i sigui possible.


Apunts de psicoanàlisi, la repetició | La Clau - Revista gratuïta del Maresme\nUn dels conceptes que es veuen a la consulta sense dir-se és la repetició. La repetició té a veure amb allò que no rutlla, amb el pacient provant de trobar una sortida diferent. I com que no rutlla, el pacient hi torna una vegada i una altra, reconeixent la forma i sentit d’aquest nus.\nHo podem relacionar amb una corda: com si resseguíssim una corda sense extrems, una corda que malgrat ser sempre la mateixa té diferents tonalitats. Si imaginem aquesta corda, veiem que al mig hi ha un espai buit. Això també es veu a la consulta quan el pacient s’adona que aquesta corda és relativa, que podria ser diferent.\nAquesta opció de ser diferent és la possibilitat que ens brinda la psicoanàlisi de descobrir una manera diferent de fer amb la corda. Però per tal de conèixer aquestes noves possibilitats, abans cal conèixer-la, i necessitarem fer-hi unes quantes passades. En cada passada anirem dient allò que farà que la coneguem millor i sapiguem fins i tot com està trenada.\nNo és qüestió de canviar la corda, sinó més aviat de veure-la bé, d’assumir-ne els nusos i tonalitats. Hem de fer que tot allò que es manté a l’ombra sigui tan visible com es pugui, que allò inconscient sigui quelcom de conscient.\nLa corda és la nostra història, allò que ens han transmès els qui han precedit i que ens ha donat un lloc. Una història que té marques que ens suposen un estil. No és el mateix haver nascut a l’Afganistan que a Catalunya, i això solament ja és un tret distintiu.\nTanmateix hi ha repeticions que sí rutllen, que ens fan rutllar; són, per exemple, les rutines. Es tracta de repeticions que ens fan anar bé, que ens organitzen el dia a dia, són repeticions conscients i volgudes. Les que aquest text prova de descriure són les que no rutllen, les que tenen males conseqüències.\nUn exemple podria ser el fet de repetir parelles que sabem que no ens convenen, allò que ara en diuen «tòxiques». Com és que repetim allò que no ens va bé? I si fins i tot ho sabem, per què insistim en la mala elecció?\nFreud ja es va fer aquesta pregunta a principis del segle XX. Li passava que hi havia pacients que, tot i que ell els deia què és el que feia que els anés malament, i que per tant podien canviar, insistien a no fer aquest canvi. Ells deien que sí, que a partir d’aquell moment serien diferents, però a la següent sessió era evident que tot seguia igual. Freud també va veure que la solució no passava per l’autoritarisme, per obligar a canviar o manipular el pacient amb diferents tècniques. És el mateix subjecte qui ha d’assumir el canvi de manera voluntària i responsable, i això no és poca cosa!


CJC/JCPC | Joves Comunistes del Poble Catal� - La lluita de classes no fa vacances\nLa lluita de classes no fa vacances\nEls i les comunistes dels CJC-JCPC no prenem vacances, per això durant el Juliol a part de la intensa campanya en commemoració al dia de la resistència feixista 18J, els i les camarades hem seguit desenvolupant tasques d’agitació, visualització i conscienciació, a part de donar suport com veurem més endavant als i les treballadores d’EMTE. Els i les comunistes hem d’estar presents en cada lluita, en cada barri, en cada centre d’estudis i en cada centre de treball!\nPer començar com veiem vam dur a terme una jornada de formació de quadres barrials, per a formar-nos en la necessitat de ser avantguarda en els nostres barris i zones, per organitzar-les per a passar d’una postura passiva, a la defensiva, a una d’activa a la ofensiva contra el capital i els seus defensors.\nLa constant formació tant en la teoria com en la pràctica és indispensable per al comunista, per saber actuar en la seva realitat local per a una incidència global.\nTambé vam estar mitjançant els i les camarades de Tarragona donant suport als i les vaguistes de Port Aventura.\nCom van relatar els camarades Tarragonins “El 22 de Maig, CC.OO va signar un tracte amb la direcció de Port Aventura a espatlles dels treballadors, es tracta de que els fixes-discontinus i eventuals, els passarien a subcontrates i de cobrar 980 euros, passarien a cobrar 670, per tant es va organitzar una vaga per al 4 de Juliol, la vaga tindre bastant èxit, es van organitzar piquets informatius els quals van provocar llargues cues i un servei mínim al parc i hotels. A les 6h començàvem a arribar als piquets fins a les 12h que va començar la assemblea”\nAquí observem agitació a Sants les Corts, en honor a Alfón, pres polític de l'Estat Espanyol. En contra de la OTAN i el TTIP com a tractat que ataca directament a la sobirania de les nacions i a les classes populars, afavorint en contra a les grans oligarquies.\nPer altra banda també deixant patent que el KKE és la única sortida de la precària situació que es viu a Grècia, on la socialdemocràcia representada en SYRYZA ha traït per complet a la classe obrera tal i com va avançar que passaria el KKE. Tot el nostre suport i solidaritat als i les Gregues que pateixen els atacs de la TROIKA i s’han vist traïts per la socialdemocràcia, així com el nostre ferm suport al KKE en la seva lluita.\nA Granollers en la mateixa línea, els JCPC hem dexiat constància de manera clara el nostre rebuig al TTIP.\nSant Boi també ha estat una zona treballada pels i les comunistes del CJC-JCPC\nAl Baix Penedès, concretament a El Vendrell, també hem estat present extenent el nostre missatge en una zona on el feixisme es deixa veure i on com a comunistes tenim el deure de combatir-lo.


ENRIC I SA CASA | pastoret\nENRIC I SA CASA\nPosted on 25 Abril 2009 25 Abril 2009 by David Ferrer\nAhir vam tindre la sort que Enric ens ensenyara la preciositat de casa que s’ha fet. Ho tenien clar des d’un principi i ho han fet realitat, una casa bioclimàtica. Al blog Tecnologia Verda pots vore un article on explica en que consisteix aquest tipus de vivendes.\nLes fotos que ens havia ensenyat ja mostraven quin tipus de vivenda s’estava fent. Els comentaris dels qui havien tingut la sort d’anar a vore-la també. Faltava fer-li una visita per confirmar les bones impressions.\nAmb l’excusa del Botifarra vam quedar per vore-la i sopar. Des del primer moment que arribes a la casa te dona molt bona impressió. Molt sencilla. Molt ampla. Molt comoda per viure. Tot molt accesible. Cada racó porta un secret. Les condicions bioclimàtiques de la vivenda són espectaculars. No per la dificultat tecnologica de la instal·lació sinó per tot el contrari, perque les coses tenen una explicació i no resulta tan complicat entendre perquè s’han fet cadascuna d’elles. Des del sotre amb vegetació. Fins els conductes que fan circular l’aire fred i calent. L’orientació de la vivenda. Les fenestres més grans situades a la cara sud de la vivenda i les més xicotetes a la cara nord, tot i dificultar la visibilitat espectacular al paisatge a tota la vall. Qüestions climàtiques que fan d’aquesta vivenda una construcció bonica, acollidora i sobretot habitable.\nDesprés d’explicar-nos cadascun dels detalls vam passar a fer el sopar. Una bona torrada ens esperava. Va resultar tot molt agradable: el sopar, la companyia, la conversa… Va ser una vetlada realment bonica.\nLlàstima que alguns tenen una edat determinada i no poden eixir a hores intempestives…\nCom sé que ho llegiràs: GRÀCIES Enric per convidar-nos a ta casa (i deixar-me portar companyia).\n← DANI MIQUEL\nMINIRELAT (III) →\nUn pensament sobre “ENRIC I SA CASA”\nRetroenllaç: BIOCE PLATAFORMA DE PROYECTOS « pastoret


Crítica: 'Mai tornarem a ser les mateixes', Brenda H. Lewis\n'Mai tornarem a ser les mateixes' és una novel·la chick lit d'un escriptor català que es presenta sota el pseudònim de Brenda H. Lewis\nSanti Baró. Barcelona\nLa Maica Solís es troba a frec de complir els cinquanta anys; abandonada pel seu marit ja fa un temps; mare d’una nena adoptada xinesa adolescent, la Xin-Zsé; filla d’una mare patidora i tradicional; neboda d’un escurçó; i amiga d’una famosa presentadora de televisió, la Rossi, una impostora que es guanya la vida donant consell a la gent, professionalment i en la intimitat. Això no és tot, per tancar el cercle d’intimitats de la Maica, ens falta una assistent francesa lesbiana i una hostessa d’ungles franceses i llavis perfilats, la mala pècora que li va robar el seu marit. Tots aquests personatges i d’altres que m’he deixat van llençant llambregades durant la narració per anar dibuixant una història ambientada a Barcelona que es converteix en una mena de recull de relats o experiències d’una dona paranoica que de cop i volta es troba complint cinquanta anys sense ni adonar-se de com.\n-“L’edat és al cor- em va deixar anar amb veu de locutora compassiva.\n-L’edat és a tot arreu, Rossi, no fotis. Sobretot quan es tracta de nosaltres: a les arrugues, als fills, als ex, a les que ens van pispar els ex, als malucs, als mitxelins, a la dieta dissociada…”\nBrenda H. Lewis (pseudònim) té un estil que ens recorda Sex and the city i Desperated Housewives, que fa que el lector pugui arribar a imaginar-se una barreja de Sara Jessica Parker i Eva Longoria en el paper de Maica. Aquest llenguatge que usa l’autora provoca que l’humor i la ironia siguin les armes poderoses que atrapen al lector des de la primera pàgina i que ens provoquen, en més d’una ocasió, una sorollosa riallada. I és que només la Maica pot prendre’s les coses i exagerar-les de la manera com ho fa. Ara bé, allò que preocupa a la Maica en complir cinquanta anys i els insuportables fogots, no només pertany a la Maica sinó a qualsevol dona del món.\nMai tornarem a ser les mateixes (Columna/Espasa) és una gran novel·la que busca divertir-nos, sense cap altra pretensió, que no és pas poc, gràcies a uns diàlegs fluïts i intel·ligents i uns passatges genials. Estem davant d’una obra més que recomanable, malgrat el happy end previsible, cantat i gens treballat típic d’aquelles comèdies americanes que sempre acaben igual. L’encert de la traducció de Sílvia Soler ajuda en gran mesura al gran resultat; autora i traductora tenen un estil semblant, cosa que la identificació total de l’una amb l’altra (que de tan compenetrades semblen una) ho acaba celebrant el lector en una expressió genial d’allò que la Brenda H. Lewis ens vol dir.\nBrenda H. LewisColumna EdicionsEditorial EspasaSanti Baró\nPublicat per\tRedacció\t- juny 27, 2012\nPublicat per\tRedacció\t- jul. 4, 2012


Nou Reial Decret sobre residus d’aparells elèctrics i electrònics (RAEE) | DATAMBIENT\nNou Reial Decret sobre residus d’aparells elèctrics i electrònics (RAEE)\nDATAMBIENT > Comunicats > Nou Reial Decret sobre residus d’aparells elèctrics i electrònics (RAEE)\nLlei 3/2015, de l’11 de març, de mesures fiscals, financeres i administratives\nPosted by xmoreno on 25 de febrer de 2016 in Comunicats\nEl passat 21 de febrer es va publicar al BOE el Reial Decret 110/2015, de 20 de febrer, sobre residus d’aparells elèctrics i electrònics.\nAquest reial decret incorpora a l’ordenament jurídic estatal la Directiva 2012/19/UE, de 4 de juliol de 2012, sobre residus d’aparells elèctrics i electrònics, inclou les novetats de la Llei 22/2011, de 28 de juliol, de residus i sòls contaminats, i deroga l’anterior reial decret 208/2005 en matèria de RAEE.\nDins dels objectius immediats del reial decret es poden destacar:\nEstabliment d’una regulació més clara que augmenti el nivell de seguretat jurídica i estableixi una descripció detallada de les obligacions de tots els actors implicats.\nIntegrar un únic instrument de control de dades de RAEE d’àmbit autonòmic i estatal que permeti conèixer el compliment dels objectius en aquesta matèria i garanteixi la traçabilitat del residu i la seva adequada gestió.\nPromoure la reutilització i la preparació per a la reutilització.\nAportar fiabilitat i sistematitzar les obligacions d’informació dels productors d’AEE i gestors de RAEE sobre la recollida i valorització dels RAEE a tot el territori.\nOptimitzar econòmicament i fer eficient la gestió dels RAEE sota la responsabilitat ampliada del productor en un marc que garanteixi la competitivitat del sector dels fabricants d’AEE i dels gestors de RAEE.\nEntre les novetats introduïdes cal assenyalar:\nIncorporació dels distribuïdors com a element clau de la recollida de RAEE.\nRegulació dels requisits tècnics homogenis a exigir a les instal·lacions de tractament de residus en tot el territori nacional.\nUnificació de criteris per a l’autorització dels sistemes col·lectius de responsabilitat ampliada del productor.\nModificació de les categories dels AEE (que passen a agrupar-se en 7 categories davant de les 10 existents en l’actualitat).\nImposició als grans distribuïdors amb zona de vendes superior a 400 m2 de l’obligació de recollir RAEE molt petits.\nIncorporació de la distinció entre AEE usat i RAEE i la previsió de lliurament dels aparells usats pels usuaris als comerços de segona mà.\nConstitució d’un Grup de treball dependent de la Comissió de coordinació en matèria de residus, actuant a través de dos instruments: una Plataforma electrònica (que, sistematitzant la informació sobre els residus, els computarà i garantirà la traçabilitat dels mateixos, permetent la participació dels agents relacionats amb els RAEE) i una Oficina d’assignació de recollides, gestionada directament pels productors d’AEE.\nPossibilitat que les entitats locals encomanin la gestió de residus directament als productors d’AEE o als gestors de RAEE.\nPer ampliar informació sobre aquesta normativa o qualsevol dubte estem a la vostra disposició.\nDATAMBIENT – Enginyeria i assessorament ambiental\nC/Pallars, 147 3r 08018 Barcelona


BLOG CICLE INICIAL ESCOLA MIGDIA DE GIRONA: de març 2012\nGIMCANA DE L AIGUA\nEl dia 22 de març, amb motiu del dia internacional de l'aigua, els alumnes de primer hem anat tot caminant i sota una "pluja molt benvinguda" fins al pavelló de Palau on hem participat en quatre activitats molt lúdiques i dinàmiques :\nELS SONS DE L'AIGUA, LA DEPURADORA, TRANSPORT DE L'AIGUA I TALLER DE COLÒNIA.\nSORTIDA DE PRIMER A LA CAPÇALERA DE L'ONYAR\nL'hort de les classes de 2n\nLa Balena Blanca arriba a 2n\nAquest curs treballem el projecte de la Balena Blanca, relacionat amb el tema de l'aigua. Després de passar per Noruega, Irlanda, França i Grècia ara la balena ha arribat al Marroc. Mireu quin goig que fem!\nPublicat per Cicle Inicial a 19:55 Cap comentari:\nEls murals de 2n\nMireu quins treballs més reeixits que fem. Al llarg del curs anirem canviant el mural del passadís per penjar-hi les nostres produccions!\nPublicat per Cicle Inicial a 19:49 Cap comentari:\nCom cada any, els alumnes de 2n hem fet l'activitat "Bufalletres" amb en Cesc Serrat, que ens encoratja a llegir. També ens dóna molta feina!: Hem de representar un conte amb una capsa de cartró. A veure com ens en sortirem!!!\nEl dia 13 de febrer un grup d'alumnes de 6è ens han vingut a explicar un conte.\nEn Carnestoltes ens esperava a l'entrada de l'escola i ens ha manat que portem un pentinat divertit i un mitjó de cada color!!!\nPublicat per Cicle Inicial a 13:07 Cap comentari:\nHem aprofitat la nevada per sortir al pati a jugar i recollir neu per fer diversos experiments i observacions.\nHem anat a veure una exposició i ens han ensenyat a tenir cura de les nostres dents. ha sigut molt divertit!\nEls alumnes de 2n, tot buscant el secret de'n Serrallonga, hem après a conèixer una mica més el bosc del Montseny a la tardor\nCom cada any, els alumnes de 2n hem fet l'activit...\nEl dia 13 de febrer un grup d'alumnes de 6è ens ha...\nEn Carnestoltes ens esperava a l'entrada de l'esco...\nHem aprofitat la nevada per sortir al pati a jugar...


El supermercat de la repressió El supermercat de la repressió\nEl supermercat de la repressió\nLa repressió política, molt que li pesi al progressisme espanyol, existeix i no s’atura malgrat el fet que aquests tinguin una cadira al Consejo de Ministros.\nLa llista és llarga, a més dels presos i exiliats hi afegim les Detingudes del 23 de setembre, petits empresaris, representants municipals, editors i la Tamara Carrasco, qui després de dos anys confinada al seu poble per un xiulet i una mascareta serà jutjada per qualsevol motiu que pugui tenir credibilitat. En el seu cas, “incitació a desordres públics” -la primera acusació era per rebel·lió i terrorisme-.\nL’Estat, i la corba jurídica d’animació que divendres passat va cridar ‘Viva el Rey’ com si fossin hooligans a les portes d’un estadi amb quatre birres al cos, es pot permetre seguir regalant aquestes ofertes de 2×1 a l’hora de muntar judicis, acusacions, forçar l’exili o fins i tot enviar la gent a la presó. S’ho pot permetre, la poca resistència que té és ràpidament neutralitzada pels partits polítics que pateixen aquesta repressió. Només els hi falta demanar torn, com si fos una carnisseria: “Número 23? Ostres, el president Torra, vingui que per a vostè tinc mig quilo d’inhabilitació d’oferta”.


L’alcaldessa presideix l’acte de lliurament de la Medalla d’Or al Mèrit Cultural a la Fundació Festa Major de Gràcia : Servei de Premsa\nL’alcaldessa presideix l’acte de lliurament de la Medalla d’Or al Mèrit Cultural a la Fundació Festa Major de Gràcia\nDijous 13 de juliol, a les 18:00 hores, el Saló de Cent de l’Ajuntament de Barcelona acollirà la cerimònia d’entrega de la Medalla d’Or al Mèrit Cultural a la Fundació Festa Major de Gràcia, que enguany celebra el bicentenari de la seva existència.\nL’acte estarà presidit per l’alcaldessa, Ada Colau, i pel regidor del districte, Eloi Badia. Josep Fornès, director del Museu Etnològic de Barcelona, i Josep M. Contel, president del Taller d’Història de Gràcia, seran els encarregats de fer-ne la glossa. Recollirà la medalla la presidenta de la Fundació, Carla Carbonell.\nL’entrega de la medalla coincideix amb la celebració, aquest any, del bicentenari de les Festes de Gràcia. En ocasió d’aquest esdeveniment, durant tot l’any, la Fundació Festa Major de Gràcia organitza un seguit d’activitats, moltes de les quals estan duent-se a terme a l’envelat instal·lat als Jardinets de Gràcia on es fan exposicions, xerrades i tallers. El Bicentenari vol recuperar i divulgar la memòria dels fets i persones que durant els 200 anys de vida de la Festa Major de Gràcia, l’han fet possible.\nLa medalla al Mèrit Cultural a la Fundació Festa Major de Gràcia vol ser un reconeixement del consistori a la trajectòria de la Festa Major, en quant a activitat festiva i de cohesió social, en els 200 anys que fa que se celebra dins la història de Barcelona (i fins al 1897 també a Gràcia com a Vila independent).